கடந்த 25 ஆண்டுகளாக திரிபுராவில் மார்க்சிஸ்ட் கம்யூனிஸ்ட் கட்சியின் ஆட்சி நடந்து வந்தது . நாட்டின் எளிமையான முதல்வர் என பெயர் பெற்றவர் அம்மாநில முதல்வராக இருந்த மாணிக் சர்க்கார் . அப்படிப்பட்ட எளிமையான முதல்வர் தலைமையிலான மார்க்சிஸ் ஆட்சியை வீழ்த்தி , இதுவரை அங்கு ஒரு கவுன்சிலரை கூட பெற்றிராத பாஜக வெற்றி பெற்று ஆட்சியமைக்க உள்ளது . திரிபுராவில் இன்னும் பாஜக ஆட்சியே அமைக்காத நிலையில் , தெற்கு திரிபுராவின் பிலோனியா பகுதியில் இருந்த லெனின் சிலை அகற்றப்பட்டுள்ளது . மார்க்சிஸ்ட் ஆட்சியில் அமைக்கப்பட்டிருந்த லெனின் சிலையை பாஜகவினர் அகற்றியுள்ளனர் . பாஜகவின் ஆட்சியில் லெனின் சிலை எதற்கு என கேள்வி எழுப்பும் பாஜகவினர் , சிலை அகற்றத்துக்கு ஆதரவு தெரிவிக்கின்றனர் . அதேநேரத்தில் இதுதான் பாஜக - ஆர் . எஸ் . எஸின் உண்மை முகம் , மூன்றாம் தர அரசியல் செய்கிறது பாஜக என மார்க்சிஸ்ட் கட்சியினர் விமர்சிக்கின்றனர் . ஆரோக்கியமான அரசியல் முன்னெடுக்கப்பட வேண்டும் என நினைக்கிற இளைஞர்கள் நிறைந்த நாட்டில் , பாஜக வெற்றி பெற்ற மாநிலத்தில் ஆட்சிக்கு வருவதற்கு முன்னரே லெனின் சிலை அகற்றப்பட்டிருப்பது கடும் அதிர்வலைகளை ஏற்படுத்தியுள்ளது .


இயக்குனர் பா . இரஞ்சித் தனது நீலம் பண்பாட்டு மையம் சார்பில் வானம் கலைவிழா சென்னையில் நடைபெற்றது . மைலாப்பூர் செயிண்ட் எப்பாஸ் பெண்கள் பள்ளியில் மூன்று நாட்கள் நடைபெற்ற இந்த நிகழ்வில் நாடகம் , பாடல் , கூத்து , கிராமிய பாடல்கள் , கணியன் பாடல் , தெருக்கூத்து , தனியிசைக்கலைஞர்கள் பாடல்கள் , புத்தக கண்காட்சி , சிலைகள் கண்காட்சி , ஓவிய கண்காட்சி , சிலம்பாட்டம் , இதுவரை மேடையேற்றப்படாத பல கலைஞர்கள் கலந்துகொண்ட பல கலைகள் என மறக்கப்பட்ட நம் கலைகள் பல நிகழ்த்தப்பட்டன . மூன்று நாட்கள் நடந்த நிகழ்வில் ஆயிரங்கணக்கானவர்கள் பார்வையாளர்களாக கலந்துகொண்டனர் . கடைசி நாள் நிகழ்வில் பா . இரஞ்சித்தின் கேஸ்ட்லெஸ்ட் கலெக்டிவ் குழுவினர் இசையமைத்துப்பாடிய " மகிழ்ச்சி " இசை ஆல்பம் வெளியிடப்பட்டது , இந்த பாடல் தொகுப்பில் எட்டு பாடல்கள் இடம்பெற்றுள்ளன இசையமைப்பாளர் தென்மா இசையமைத்துள்ளார் . இதில் மகிழ்ச்சி என்கிற பாடலை இயக்குனர் பா . இரஞ்சித் இயக்கியுள்ளார் . நடன இயக்குனர் சாண்டி குழுவினர் இதில் நடனமாடியுள்ளனர் . நடிகர் கலையரசன் , ஜானி , லிங்கேஸ் உள்ளிட்டோரும் இதில் நடனமாடியுள்ளனர் , இந்த பாடல் தொகுப்பை இசையமைப்பாளர் சந்தோஷ் நாராயணன் வெளியிட்டார் . நிகழ்ச்சி குறித்து இயக்குனர் பா . இரஞ்சித் பேசியது . . . . நமது சமூகத்தில் ஏற்றத்தாழவு , சாதி , வர்க்கம் என்று சமத்துவமில்லாத மனிதர்களாக வாழ்ந்துகொண்டிருக்கிறோம் . நம்மிடையே இருக்கும் பிரிவினைகளை அகற்ற நமது கலைகள் வழியாக ஒரு மாற்றத்தை உண்டுபண்ண நமக்குள் இருக்கும சாதி , மதம் , வர்க்கம் இவற்றை களைந்து சமத்துவமாக இந்த புத்தாண்டை கொண்டாடவே இந்த நிகழ்ச்சி . . . வெற்றிகரமாக நடந்துமுடிந்தது பெரும் மகிழ்ச்சி . தொடர்ந்து இது போன்ற சமத்துவவிழாக்களை நாம் நடத்துவோம் என்றார்


ஏற்கனவே நடத்தப்பட்ட சோதனைகள் போலவே தற்போதைய சோதனையும் நடத்தப்பட்டு வருகிறதா ? என்றும் , வருமான வரித்துறையின் இந்த நடவடிக்கை கன்னித்தீவு கதை போன்றே உள்ளது என்றும் மு . க . ஸ்டாலின் விமர்சனம் செய்துள்ளார் . சசிகலா மற்றும் அவரது உறவினர்கள் , நண்பர்கள் வீடு மற்றும் அலுவலகங்களில் வருமான வரித்துறையினர் சோதனை நடத்தி வருகின்றனர் . நாடு முழுவதும் 187 இடங்களில் வருமான வரித்துறை அதிகாரிகள் சோதனை நடத்தி வருகின்றனர் . இன்று அதிகாலை முதலே சோதனை நடத்தப்பட்டு வரும் நிலையில் , இன்று மாலை வரை சோதனை நடத்தப்படும் என்று கூறப்படுகிறது . பல்வேறு இடங்களில் நடத்தப்பட்டு வரும் வருமான வரித்துறை சோதனையின்போது முக்கிய ஆவணங்கள் கைப்பற்றப்பட்டதாகவும் கூறப்படுகிறது . இது தொடர்பாக திமுக செயல் தலைவர் மு . க . ஸ்டாலின் , சென்னை அண்ணா அறிவாலயத்தில் செய்தியாளர்களைச் சந்தித்தார் . அப்போது பேசிய அவர் , வருமான வரித்துறை சோதனை தொடர்பாக தன்னிடம் பெரிய பட்டியலே உள்ளது என்று குறிப்பிட்டார் . சட்டசபை தேர்தலின் போது ரூ . 570 கோடி சிக்கிய பிரச்னை , நத்தம் விஸ்வநாதன் வீட்டில் ரெய்டு , சைதை துரைசாமி வீட்டில் நடந்த ரெய்டு , தமிழக தலைமை செயலராக இருந்த ராம மோகன ராவ் வீடு கோட்டையில் நடந்த ரெய்டு , மணல் மாபியா சேகர் ரெட்டி வீட்டில் நடந்த ரெய்டு , விஜயபாஸ்கர் வீட்டில் நடந்த ரெய்டு , ஆர்கே நகர் இடைத்தேர்தலில் நிற்க காரணமான ரூ . 89 கோடி கிடைக்க நடந்த ரெய்டு , கான்ட்ராக்டர் சுப்ரமணியம் வீட்டில் நடந்த ரெய்டு , குட்கா குடோனில் நடந்த ரெய்டு என என்னிடம் நீண்ட பட்டியல் உள்ளது என்றார் . இந்த சோதனை , ஏற்கனவே நடத்தப்பட்ட சோதனை போலவா ? ஏற்கனவே நடத்தப்பட்ட ரெய்டுகள் முடிவு என்ன என்பது தெரியவில்லை என்றார் . அந்த அடிப்படையில் இது நடக்கிறதா ? என்றும் , வருமான வரித்துறையின் சோதனை நடவடிக்கை கன்னித்தீவு போன்று வருமான வரித்துறையின் சோதனை நடக்கிறதா ? என்றும் மு . க . ஸ்டாலின் கேள்வி எழுப்பினார் .


சினிமாவில் வாய்ப்பு வேண்டுமா . . ? " வாம்மா மின்னல் நடிகை " தீபாவுக்கு நேர்ந்த துயரம் . . . . சினிமாவில் ஒரு பெண் சான்ஸ் கேட்ட சென்றால் , முதலில் அவளிடம் எதிர்பார்ப்பது திறமையை விட அட்ஜஸ்ட்மென்ட் தான் என மாயி படத்தில் நடித்த வாம்மா மின்னல் நடிகை தீபா தெரிவித்து உள்ளார் சரத்குமார் மற்றும் மீனா நடிப்பில் வெளியான படம் , மாயி . . இந்த படத்தில் நடிகர் வடிவேலு ஒரு பெண் பார்க்க வருவார் . அப்போது , " வாம்மா மின்னல் " என்ற உடன் மின்னல் வேகத்தில் செல்வது போல காட்சி இடம் பெரும் . . இந்த காட்சியை பார்க்காதவர்களே இருக்க மாட்டார்கள் . அந்த அளவிற்கு மிகவும் புகழ் பெற்ற ஒரு காட்சி என்றே கூறலாம் . அந்த காட்சியில் இடம் பெற்று உள்ள நடிகை தீபா , மாயி படத்திற்கு பின் , தனக்கு வாய்ப்பு கிடைத்தது . . ஆனால் அட்ஜஸ்ட்மென்ட் இருந்தால் ஓகே என வெளிப்படையாகவே கேட்கிறார்கள் . . அதனால் என்னுடைய சினிமா ஆசை சற்று குறைந்துவிட்டது என்றே கூறலாம் . மேலும் , தானாக வலியபோய் வாய்ப்பு கேட்டாலும் அட்ஜஸ்ட்மென்டுக்கு ஓகே வா என கேட்கிறார்கள் என மிகவும் மன வேதனை அடைந்துள்ளார் .


உத்தரப்பிரதேசத்தில் உள்ள குழந்தைகளுக்கு தற்போது 4 - ம் வகுப்பில் இருந்துதான் ஆங்கிலக்கல்வி கிடைத்து வருகிறது . இது இனிமேல் நர்சரி பள்ளியில் இருந்துதரப்படும் . ஆங்கிலக்கல்வி அடிப்படையானது என்று முதல்வர் ஆதித்யநாத் தெரிவித்துள்ளார் . உத்தரப்பிரதேச முதல்வராக ஆதித்யநாத் பொறுப்பு ஏற்றதில் இருந்து பல அதிரடியான நடவடிக்கைகளை எடுத்து வருகிறார் . இவரின் நடவடிக்கைக்கு மக்கள் மத்தியில் பரவலான வரவேற்பு எழுந்துள்ளது . அதேசமயம் , பசுவதை தடை , சட்டவிரோத இறைச்சிக் கடைகளுக்கு சீல் , “ஆன்ட்டிரோமியோ” படை ஆகியவற்றுக்கு எதிர்ப்பும் , அதேசமயம் வரவேற்பும் எழுந்துள்ளது . இது குறித்து முதல்வர் ஆதித்யநாத் ஆங்கில நாளேடு ஒன்றுக்கு அளித்த பேட்டியில் கூறியதாவது ; எனது நடவடிக்கைகளான சட்டவிரோத இறைச்சிக் கடைகளுக்கு சீல் வைப்பது , “ஆன்ட்டி ரோமியோ” படை ஆகியவை குறிப்பிட்ட சமூகத்துக்கு எதிராக இருப்பதாக குற்றம் சாட்டப்படுகிறது . ஆனால் , சட்டத்தை நாங்கள் தவறாக பயன்படுத்த மாட்டோம் . சட்டத்துக்கு மதிப்பு அளிக்காதவர்கள் எதற்கும் கவலைப்படத்தேவையில்லை . ஆனால் , சட்டத்தின் மீதே நம்பிக்கை இல்லாமல் இருந்தால் , நிச்சயம் வருத்தப்பட வேண்டியது இருக்கும் . நான் கொண்டு வந்த “ஆன்ட்டி ரோமியோ” படை என்பது பெண்களையும் , மாணவிகளையும் காப்பதற்காகத்தான் . எத்தனை மாணவிகள் ரவுடிகள் , சமூக விரோதிகளின் தொந்தரவுகளுக்கு பயந்து , படிப்பை பாதியில் நிறுத்தி இருக்கிறார்கள் தெரியுமா . ஆன்ட்டி ரோமியோ படை யாரையும் தேவையின்றி துன்புறுத்தாது . குற்றம் செய்ய எண்ணம் இல்லாதவர்கள் , பூங்காக்களில் எப்போது வேண்டாமானாலும் வரலாம் , போகலாம் . ஆனால் , பெண்களின் பாதுகாப்புக்கு பங்கம் விளையும் போதுதான் நடவடிக்கை பாயும் . உத்தரப்பிரதேசத்தில் மாணவர்களுக்கு இப்போது 4 - ம் வகுப்பில் இருந்து தான் ஆங்கிலக்கல்வி கொடுக்கப்பட்டு வருகிறது . இனிமேல் அடுத்த கல்வி ஆண்டில் இருந்து நர்சரி பள்ளியில் இருந்து வழங்கப்படும் . என்னைப் பொருத்தவரை ஆங்கிலக்கல்வி அடிப்படையாகும் இந்துத்துவா ஆதரவாளராக இருந்து கொண்டு ஆங்கிலத்துக்கு ஆதரவு அளிக்கிறேனே எனக் கேட்கலாம் , நான் பாரம்பரியம் , கலாச்சாரம் மீது நம்பிக்கை உள்ளவன் , அதேசமயம் நவீனமும் கலந்து இருக்க வேண்டும் என்ற நினைப்பு உள்ளவன் . ஒரு குறிப்பிட்ட சமூகத்தை மட்டும் ஆலோசித்து எந்த முடிவும் நாங்கள் எடுக்கமாட்டோம் . தேர்தல் வாக்குறுதியில் என்ன சொல்லி இருக்கிறோமோ அதைச்செய்வோம் . சட்டவிரோத இறைச்சிக் கடைகளை நாங்கள் திட்டமிட்டு மூடவில்லை . தேசிய பசுமைத் தீர்ப்பாயம் அளித்த தீர்ப்பைத்தான் அதைத்தான் நாங்கள் சட்டத்தின் துணையுடன் செயல்படுத்துகிறோம் . பதவிக்கு வந்தவுடன் அதிகாரிகளையும் , போலீசாரையும் இடம் மாற்றம் செய்தவதில் எனக்கு நம்பிக்கை இல்லை . ஒவ்வொரு அதிகாரிக்கும் ஒரு திறமைஉண்டு அந்த திறமையைப் பயன்படுத்தி சிறப்பாகச் செயல்பட வேண்டும் . பணியில் திறமையாகச் செயல்படாவிட்டால் , மற்றவர்களைப் போல் , இடமாற்றம் செய்யமாட்டேன் , ஒட்டுமொத்தமாக வீட்டுக்கு அனுப்பி விடுவேன் . அதேபோல உத்தரப்பிரதேசத்தில் பூரண மதுவிலக்கை அமல்படுத்துவதிலும் உடன்பாடு இல்லை . ஏற்கனவே இதுபோன்ற திட்டத்தை முன்பு இருந்த அரசுகள் கொண்டுவந்து தோல்வி அடைந்துவிட்டன . ஆதலால் , உச்ச நீதிமன்றம் தீர்ப்பின்படி தேசிய , மாநில நெடுஞ்சாலைகளில் 500 மீட்டருக்கு அப்பால் மதுக்கடையை நடத்திக்கொள்ள அனுமதி கொடுப்போம் . இதை மீறுவோர் மீது நடவடிக்கையும் உரிமமும் ரத்து செய்யப்படும்இவ்வாறு அவர் தெரிவித்தார் .


ஆசிய கோப்பை தொடரில் தோனி சிறப்பாக ஆடுவதன் மூலமே ஒருநாள் கிரிக்கெட்டில் அவருக்கான இடத்தை தக்கவைத்துக்கொள்ள முடியும் என இந்திய அணியின் முன்னாள் கேப்டன் சவுரவ் கங்குலி தெரிவித்துள்ளார் . இந்திய அணியின் முன்னாள் கேப்டனும் சிறந்த ஃபினிஷருமான தோனி , அண்மைக்காலமாக ஃபார்மில் இல்லாமல் தவித்துவருகிறார் . டெஸ்ட் கிரிக்கெட்டிலிருந்து கடந்த 2014ம் ஆண்டு ஓய்வு பெற்றார் . அதன்பிறகு கோலி டெஸ்ட் அணியின் கேப்டனாக பொறுப்பேற்றார் . அதேபோல் கடந்த ஆண்டின் தொடக்கத்தில் ஒருநாள் மற்றும் டி20 அணிகளுக்கான கேப்டன் பொறுப்பிலிருந்து தோனி விலகினார் . இதையடுத்து கடந்த ஒன்றரை ஆண்டாக கோலி கேப்டனாக செயல்பட்டுவருகிறார் . கேப்டன் பொறுப்பிலிருந்து விலகி ஒரு வீரராக அணியில் ஆடிவரும் தோனி , அண்மைக்காலமாக ஃபார்ம் இல்லாமல் தவித்துவருகிறார் . இங்கிலாந்துக்கு எதிரான மூன்று போட்டிகள் கொண்ட ஒருநாள் தொடரில் முதல் போட்டியில் பேட்டிங் ஆடாத தோனி , இரண்டு மற்றும் மூன்றாவது போட்டிகளில் தலா 10 ஓவர்கள் பேட்டிங் ஆடி குறைந்த ரன்களையே இரண்டு போட்டிகளிலும் எடுத்தார் . அந்த இரண்டு போட்டிகளிலுமே இந்திய அணி தோல்வியை தழுவியது . இந்திய அணி ஏற்கனவே மிடில் ஆர்டரில் சொதப்பிவரும் நிலையில் , சீனியர் வீரரான தோனியும் ஃபார்மில்லாமல் சொதப்புவது இந்திய அணிக்கு பின்னடைவாக இருக்கிறது . இங்கிலாந்தில் தோனி சரியாக ஆடாததை அடுத்து அவர் மீது கடுமையான விமர்சனங்கள் எழுந்தன . இதுபோன்று ஏற்கனவே பலமுறை விமர்சனங்களை எதிர்கொண்ட தோனி , அதிலிருந்து மீண்டு வந்து தனது திறமையின் மூலம் பதிலடி கொடுத்துள்ளார் . இந்நிலையில் , மீண்டும் தனது திறமையை நிரூபித்து அணியில் தனக்கான இடத்தை உறுதி செய்ய வேண்டிய கட்டாயத்தில் இருப்பதாக கங்குலி தெரிவித்துள்ளார் . நடந்துவரும் ஆசிய கோப்பை தொடரிலும் ஹாங்காங் அணிக்கு எதிராக டக் அவுட்டாகி அதிர்ச்சியளித்தார் தோனி . பாகிஸ்தானுக்கு எதிராக பேட்டிங் ஆட வாய்ப்பு கிடைக்கவில்லை . இனிவரும் போட்டிகளில் தோனி எப்படி ஆடுவார் என்ற எதிர்பார்ப்பு எழுந்துள்ளது . தோனி குறித்து இந்தியா டிவிக்கு பேட்டியளித்த கங்குலி , ஆசிய கோப்பை தொடர் தோனிக்கு மிகவும் முக்கியமான ஒன்று . எந்த வீரராக இருந்தாலும் ஒரு லிமிட் இருக்கிறது . ரிஷப் பண்ட்டை ஆசிய கோப்பைக்கான அணியில் ரிஷப் பண்ட்டை எடுக்காதது எனக்கு ஆச்சரியமாக இருக்கிறது என கங்குலி தெரிவித்துள்ளார் . ஆசிய கோப்பையில் சிறப்பாக ஆடி ஒருநாள் போட்டிக்கான அணியில் தனது இடத்தை தோனி உறுதி செய்ய வேண்டும் என்று கங்குலி கூறியிருப்பது தோனிக்கு விடுக்கப்பட்ட எச்சரிக்கையாகவே உள்ளது .


' காதலர் தினம் ' திரைப்படதின் மூலம் தமிழ் ரசிகர்கள் மனதில் பிரபலமானவர் நடிகை சோனாலி பிந்த்ரே , இந்த படத்தை தொடர்ந்து ' கண்ணோடு காண்பதெல்லாம் ' உள்ளிட்ட படங்களில் கதாநாயகியாக நடித்தார் . இவருக்கு தொடர்ந்து தமிழ் படங்களில் நடிக்க வாய்ப்புகள் வந்தாலும் , பாலிவுட் படங்களில் பிஸியாக நடித்து வந்ததால் தமிழ் படங்களில் நடிக்க முடியவில்லை . தமிழ் , இந்தி , தெலுங்கு , மராத்தி உள்ளிட்ட மொழிகளில் நடித்து முன்னணி நடிகையாக இருந்த போதே , 2௦௦2 ஆம் ஆண்டு கோல்டி பெல் என்பவரை காதலித்து திருமணம் செய்துக்கொண்டார் . இவர்களுக்கு ஒரு மகனும் உள்ளார் . இந்நிலையில் இவர் , உடல் வலிக்காக மருத்துவமனைக்கு சென்ற போது , இவருக்கு புற்று நோய் உள்ளது கண்டுபிடிக்கப்பட்டது . இது குறித்து சோனாலி அவருடைய ட்விட்டர் பக்கத்தில் ரசிகர்களிடம் இந்த செய்தியை தெரிவித்தார் . இதனால் ரசிகர்கள் அதிர்ச்சியில் மூழ்கினார் . மேலும் இவருக்கு நெருக்கமான பிரபலங்கள் பலர் இவரை நேரில் சந்தித்து ஆறுதல் தெரிவித்தனர் . தற்போது சோனாலி , அமெரிக்காவில் கேன்சர் நோய்க்காக கீமோ தேரபி சிகிச்சை பெற்று வருகிறார் . இதற்காக இவருடைய முடிகளை வெட்டும் காட்சியை படம்பிடித்து அதனை சமூக வலைத்தளத்தில் வெளியிட்டுள்ளார் . இந்த காட்சி பலரையும் கண் கலங்க வைத்துள்ளதாக ரசிகர்கள் கமென்ட் செய்து வருகிறார்கள் . எனினும் இவர் இதில் இருந்து கண்டிப்பாக மீண்டு வருவேன் என்கிற நம்பிக்கையோடு சிரித்தமுகத்தோடு உள்ளார் . அந்த காட்சிஃ


கடந்த ஒரு வாரமாக கிட்டத்தட்ட அனைத்து ஊடகங்களிலும் நடிகர் சங்க விவகாரம் குறித்த செய்திதான் பரபரப்பாக பேசப்படுகிறது . நடிகர் சங்க பொதுக்குழுவில் , சரத்குமார் - ராதாரவி நீக்கம் , அறக்கட்டளை குறித்த குற்றச்சாட்டுக்கள் என்பன குறித்து சமூக இணையதளங்களில் நடிகர் - நடிகைகள் இடையே சூடு பறக்க விவாதங்கள் நடைபெற்று வருகின்றன . இந்நிலையில் இதுகுறித்து சரத்குமாரின் மனைவியும் பிரபல நடிகையுமான ராதிகா நடிகர் சங்க நிர்வாகிகளுக்கு சிலகேள்விகளை முன்வைத்துள்ளார் . ராதிகா கூறியதாவதுஃ அறக்கட்டளை விவகாரத்தில் சரத்குமார் - ராதாரவி மீது குற்றம் சாட்டும் கார்த்தி , முதலில் சிவாஜியிடம் இருந்து கேள்வியை தொடங்க வேண்டும் . ஏனெனில் சிவாஜி கணேசன் அறக்கட்டளை உறுப்பினராக இருந்தபோது , வாரிசுகள்தான் சங்கப் பொறுப்புகளுக்கு உரிமை என்று மாற்றம் கொண்டுவந்தார் . அதனை எஸ் . எஸ் . ஆர் தவறு என்று சுட்டிக்காட்ட பின்னர் சிவாஜி அதனை மாற்றி அமைத்தார் . இந்த வரலாறு கார்த்திக்கு தெரியவில்லை என்றாலும் வரலாறு பேசும் என்பது அவரது அப்பா சிவகுமாருக்கு நன்கு தெரியும் என்று கூறியுள்ளார் . இவர்கள் கேள்வி கேட்பதை சிவாஜியிடம் இருந்து தொடங்க வேண்டும் . அப்படிச் செய்ய முடியுமா ? ” . என்று கேள்வி எழுப்பியுள்ளார் . மேலும் சங்கத்தின் கடனை இவர்கள் அடைத்ததாக கூறுவதை நம்ப முடியவில்லை . சரத்குமார் தலைவர் பொறுப்பிலிருந்து சரத் விலகும் போது 1 கோடியே 25 லட்சம் பணம் வைத்துவிட்டுதான் விலகினார் . அப்படி இருக்கும்போது எதற்காக பணம் வாங்கிக் கடன் அடைக்க வேண்டும் . கடனை அடைத்தோம் என்று விஷால் சொல்லுவதே தவறு . ” நட்சத்திர கிரிக்கெட் போட்டியின்போது மேக்கப் செலவிற்காக மட்டும் பல லட்சங்கள் கணக்கு எழுதியுள்ளனர் . எந்த நடிகர் மேக்கப் போட்டு கொண்டு கிரிக்கெட் விளையாடினார் என்பதை விளக்க வேண்டும் . நடிகர் சங்கத்தில் நானும் ஆயுட்கால உறுப்பினர் என்பதால் எனக்கு கேள்வி கேட்க உரிமை உண்டு . நடிகர் சங்கக் கட்டிடம் கட்டிய பின்னர் அந்த கட்டிடத்தில் தான் தன்னுடைய திருமணம் என்று விஷால் கூறியுள்ளார் . அவர் கட்டிடம் கட்டுவார் என்பதை கூட ஒத்துக்கொள்ளலாம் . ஆனால் திருமணம் செய்துகொள்வார் என்பதை எல்லாம் நம்ப முடியாது . . . இவ்வாறு ராதிகா முன்னணி பத்திரிகை ஒன்றின் பேட்டியில் கூறியுள்ளார் .


அரசியலில் தீவிரமாக இறங்கியுள்ள விஜயகாந்தின் மகன் விஜய பிரபாகரன் தொண்டர்கள் மற்றும் நிர்வாகிகளிடம் நெருக்கத்தை வளர்த்துக் கொள்ளும் வகையில் செயல்பட்டு வருகிறார் . தே . மு . தி . க தலைவர் விஜயகாந்த் உடல் நலம் குன்றி வீட்டில் ஓய்வில் இருக்கிறார் . அவரது மனைவி தே . மு . தி . க பொருளாளர் ஆகி கட்சிப் பணிகளில் தீவிரம் காட்டி வருகிறார் . இந்த நிலையில் தனது மூத்த மகன் விஜய பிரபாகரனையும் அரசியலில் விஜயகாந்த் இறக்கிவிட்டுள்ளார் . தனது சினிமா வாரிசாக இளைய மகன் சண்முக பாண்டியனையும் , அரசியல் வாரிசாக மூத்த மகன் விஜய பிரபாகரனையும் வார்த்தெடுப்பதே கேப்டனின் லட்சியமாக இருந்தது . அந்த வகையில் அரசியலில் இறங்கிய விஜய பிரபாரகனுக்கு கிடைத்துள்ள வரவேற்பு கேப்டனை மகிழ்ச்சி அடைய வைத்துள்ளது . காஞ்சிபுரத்தில் நலத்திட்ட உதவிகள் வழங்கும் நிகழ்ச்சியில் பிரபாகரன் பேசியதை பார்த்து கேப்டன் உணர்ச்சிவசப்பட்டதாக சொல்லப்படுகிறது . இதனை தொடர்ந்து திருச்சி மாவட்ட கட்சிப்பணிகளை மேற்பார்வையிட விஜயபிரபாகரனை விஜயகாந்த் அனுப்பி வைத்தார் . திருச்சியில் விஜய பிரபாகரனுக்கு தே . மு . தி . க தொண்டர்கள் கொடுத்த வரவேற்பால் மாநகரமே அதிர்ந்து போனது . கேப்டன் மகன் என்கிற எந்த பந்தாவும் இல்லாமல் திருச்சி சென்றது முதலே நிர்வாகிகள் அனைவரிடத்திலும் சிரித்த முகத்துடனேயே விஜய பிரபாகரன் பேசி வந்துள்ளார் . மேலும் தன்னை பார்க்க காத்திருந்த தொண்டர்கள் அத்தனை பேரையும் பார்த்து நலம் விசாரித்தும் அவர் அனுப்பி வைத்தார் . புகைப்படம் எடுக்க வேண்டும் என்று கூறியவர்களுடனும் எவ்வித தயக்கமும் இன்றி விஜயபிரபாகரன் புகைப்படம் எடுத்துக் கொண்டார் . மேலும் நிர்வாகிகளிடம் கட்சி விவகாரம் குறித்து பேசும் போது தலைவரின் மகன் என்கிற ரீதியில் பேசாமல் கட்சியின் நிர்வாகி என்கிற ரீதியில் விஜய பிரபாகரன் பேசியதை அந்த கட்சியின் மூத்த நிர்வாகிகளே ரசித்துள்ளனர் . மேலும் நிர்வாகிகள் கூறும் அனைத்தையும் விஜய பிரபாகரன் மிகவும் பொறுமையுடன் கேட்டதாக சொல்லப்படுகிறத . இந்த விஷயத்தில் கேப்டன் வழியில் இருந்து விலகி கேப்டன் மகன் வேறு ஒரு வழியில் செல்வதாகவே கூறப்படுகிறது . ஏனென்றால் நிர்வாகிகள் பேசுவதை கேப்டன் காது கொடுத்து கேட்கவே மாட்டார் என்கிற ஒரு குற்றச்சாட்டு உண்டு . மேலும் பார்த்தசாரதி கூறுவதையே கேப்டன் வேத வாக்காக எடுத்துக் கொள்வார் என்கிற புகாரும் இருந்தது . ஆனால் விஜய பிரபாகரனோ கட்சி விவகாரங்களை நேரடியாக கேட்டு கையோடு வைத்திருந்த ஆப்பிள் ஐ பேடில் குறிப்பெடுத்துக் கொண்டதாக கூறப்படுகிறது . தே . மு . தி . க அழிந்துவிட்டது என்று பலரு கூறி வந்த நிலையில் விஜயபிரபாகரன் வரவு மற்றும் பிரேமலதாவின் சுறுசுறுப்பு தொண்டர்களுக்கு புதிய நம்பிக்கையை ஏற்படுத்தியுள்ளது என்றே சொல்லலாம் .


வெஸ்ட் இண்டீஸுக்கு எதிரான இரண்டாவது ஒருநாள் போட்டியில் மோசமாக பந்துவீசியதன் மூலம் எதிர்மறையான சாதனையை நிகழ்த்தியுள்ளார் இந்திய அணியின் வேகப்பந்து வீச்சாளர் உமேஷ் யாதவ் . இந்திய அணியின் நிரந்தர வேகப்பந்து வீச்சாளர்களாக புவனேஷ்வர் குமாரும் பும்ராவும் திகழ்கின்றனர் . இவர்கள் இருவரும் தொடர்ந்து போட்டிகளில் ஆடிவருவதால் , ஆஸ்திரேலிய சுற்றுப்பயணத்திற்கு தயாராகும் வகையில் , வெஸ்ட் இண்டீஸுக்கு எதிரான முதல் இரண்டு போட்டிகளில் உமேஷ் யாதவ் மற்றும் ஷமி ஆகியோர் இடம்பெற்றிருந்தனர் . இரண்டு போட்டிகளிலுமே வெஸ்ட் இண்டீஸ் அணி நல்ல ஸ்கோரை அடித்தது . முதல் போட்டியில் வெஸ்ட் இண்டீஸ் அணி 322 ரன்களை குவித்தது . இந்த போட்டியில் உமேஷ் யாதவ் மற்றும் ஷமி ஆகியோரின் பவுலிங்கை பாரபட்சம் பார்க்காமல் வெஸ்ட் இண்டீஸ் அணி வெளுத்து வாங்கியது . இந்த போட்டியில் ஷமி 81 ரன்களையும் உமேஷ் யாதவ் 64 ரன்களையும் விட்டுக்கொடுத்தனர் . எனினும் இந்த போட்டியில் ரோஹித் மற்றும் கோலியின் அபார சதத்தால் இந்திய அணி அபார வெற்றி பெற்றது . நேற்று நடந்த இரண்டாவது போட்டியில் இந்தியா நிர்ணயித்த 322 ரன்கள் என்ற இலக்கை விரட்டிய வெஸ்ட் இண்டீஸ் வீரர்கள் தொடக்கம் முதலே அடித்து ஆடினர் . ஷமி மற்றும் உமேஷ் யாதவின் பந்துவீச்சை அடித்து ஆடினர் . கடைசி நேரத்தில் ஷமி கட்டுக்கோப்பாக வீசினார் . ஆனால் கடைசி நேரத்தில் உமேஷ் வீசிய ஓவர்களிலும் அதிக ரன்களை விட்டுக்கொடுத்தார் . வெஸ்ட் இண்டீஸுக்கு எதிரான இரண்டாவது போட்டியில் 10 ஓவர்கள் வீசிய உமேஷ் யாதவ் 78 ரன்களை விட்டுக்கொடுத்தார் . இதன்மூலம் ஒரு இன்னிங்ஸில் அதிகமுறை 70 ரன்களுக்கு மேல் விட்டுக்கொடுத்த பவுலர்களில் இலங்கை அணியின் லசித் மலிங்காவிற்கு அடுத்த இடத்தை உமேஷ் யாதவ் பிடித்துள்ளார் . 17 முறை 70 ரன்களுக்கு மேல் விட்டுக்கொடுத்த மலிங்காவிற்கு அடுத்து 12 முறை 70 ரன்களுக்கு மேல் விட்டுக்கொடுத்த உமேஷ் யாதவ் இரண்டாமிடத்தில் உள்ளார் . இந்த பட்டியலில் 11 முறை இந்த சம்பவத்தை செய்த இங்கிலாந்தின் அடில் ரஷீத் மூன்றாமிடத்தில் உள்ளார் .


டிடிவி தினகரன் ஆதரவு எம் . எல் . ஏ . க்கள் , நேரில் வந்து விளக்கமளிக்க வேண்டும் என்று சட்டப்பேரவை சபாநாயகர் தனபால் நோட்டீஸ் அனுப்பியுள்ளார் . வரும் 14 ஆம் தேதி அன்று விளக்கமளிக்க வேண்டும் என்றும் அவர் உத்தரவிட்டுள்ளார் . ஜெயலலிதா மறைவுக்குப் பிறகு இரண்டாக பிரிந்த அணிகள் அண்மையில் மீண்டும் இணைந்தன . போர்க் கொடி தூக்கிய ஓபிஎஸ்க்கு துணை முதல்வர் பதவி கொடுக்கப்பட்டுள்ளது . அதே நேரத்தில் ஓபிஎஸ் மற்றும் இபிஎஸ் - ம் டி . டி . வி . தினகரனை ஒதுக்கத் தொடங்கினர் . அதிமுகவில் இருந்து சசிகலா மற்றும் தினகரனை நீக்கப்போவதாக அறிவித்தனர் . இந்த நிலையில் , முதலமைச்சர் எடப்பாடி பழனிசாமிக்கு அளித்து வந்த ஆதரவை வாபஸ் பெறுவதாக அதிமுக அம்மா அணியின் துணை பொது செயலாளர் டிடிவி தினகரனின் ஆதரவு எம்எல்ஏக்கள் கடந்த மாதம் , ஆளுநர் வித்யாசாகர் ராவை சந்தித்து தனித்தனியாக கடிதம் கொடுத்தனர் . தங்கள் ஆதரவு எம்எல்ஏக்களை அவர்கள் பக்கம் இழுக்கும் நடவடிக்கையை தவிர்க்க , புதுவையில் உள்ள சொகுசு விடுதியில் தங்க வைத்தனர் . இந்த நிலையில் , நேற்று டிடிவி தினகரன் ஆளுநர் வித்யாசாகர் ராவை சந்தித்தார் . பின்னர் செய்தியாளர்களிடம் பேசிய டிடிவி , எடப்பாடி பழனிசாமி அரசுக்கு அளித்து வந்த ஆதரவை வாபஸ் பெறுவது குறித்து நடவடிக்கை எடுக்க வேண்டும் என்பதற்காக ஆளுநரை சந்தித்ததாக கூறினார் . நேற்று கம்பம் சட்டமன்ற உறுப்பினர் ஜக்கையன் , முதலமைச்சர் எடப்பாடி பழனிசாமிக்கு ஆதரவு அளிப்பாக கூறினார் . இந்த நிலையில் , சட்டப்பேரவை சபாநாயகர் தனபால் , டிடிவி ஆதரவு எம் . எல் . ஏ . க்கள் நேரில் வந்து விளக்கம் அளிக்க வேண்டும் என்று நோட்டீஸ் அனுப்பியுள்ளார் . எம் . எல் . ஏ . ஜக்கையன் , டிடிவி தினகரன் அணியில் இருந்து முதலமைச்சர் எடப்பாடி பழனிசாமிக்கு ஆதரவு அளிப்பதாக கூறினார் . இந்த நிலையில் டிடிவி ஆதரவாளர்கள் 18 ஆக குறைந்த நிலையில் அவர்கள் செப்டம்பர் 14 ஆம் தேதி நேரில் வந்து விளக்கமளிக்க வேண்டும் என்று சபாநாயகர் தனபால் அனுப்பியுள்ள நோட்டீசில் உத்தரவிட்டுள்ளார் . தமிழக அரசியலில் நிலவும் உச்சகட்ட பரபரப்பு சூழ்நிலையில் , டிடிவி தினகரன் ஆதரவாளர்கள் நேரில் வந்து விளக்கமளிக்க வேண்டும் என்று சபாநாயகர் தனபாலின் உத்தரவு மிக முக்கியமாக பார்க்கப்படுகிறது .


நடிகர் கமல் ஹாசன் குறித்து தமிழக பாஜக தலைவர் தமிழிசை சௌந்திரராஜன் , கொஞ்சம் உணர்ச்சிவசப்பட்டு பேசி வருகிறார் என்று முன்னாள் எம் . எல் . ஏ . எஸ் . வி . சேகர் கூறியுள்ளார் . அண்மையில் , நடிகர் கமல் ஹாசன் , தமிழத்தில் ஊழல் இருப்பதாக கூறியதை அடுத்து , அவருக்கு எதிராக முதலமைச்சர் எடப்பாடி பழனிசாமி மற்றும் அமைச்சர்கள் பலர் பேசி வருகின்றனர் . அரசியலுக்கு வந்த பிறகு கமலின் கேள்விக்கு பதில் சொல்கிறேன் என்றும் , அவரெல்லாம் ஒரு ஆளா என்று சில அமைச்சர்கள் ஒருமையில் விளித்தும் வருகின்றனர் . அதேபோல் , ரஜினி மற்றும் கமலின் அரசியல் பேச்சுக்கு பல்வேறு அரசியல் தலைவர்கள் விமர்சனம் செய்து வருகின்றனர் . தமிழக பாஜக தலைவர் தமிழிசை சௌந்திரராஜனும் , பாஜகவின் தேசிய செயலாளர் ஹெச் . ராஜா உள்ளிட்டோர் கடுமையாக விமர்சனம் செய்து வருகின்றனர் . இது குறித்து , முன்னாள் எம் . எல் . ஏ . எஸ் . வி . சேகர் , தமிழிசை சௌந்திரராஜன் , கொஞ்சம் உணர்ச்சி வசப்பட்டு பேசுகிறார்கள் என்று வாரப்பத்திரிகை ஒன்றில் பேட்டி அளித்துள்ளார் . ஹெச் . ராஜாவும் , தமிழிசையும் , கமல் அரசியல் பேசுவதையே விமர்சித்து வருகிறார்களே என்று கேள்வி எழுப்பப்பட்டது . அதற்கு பதிலளித்த எஸ் . வி . சேகர் , தமிழிசை கொஞ்சம் உணர்ச்சி வசப்பட்டு பேசுகிறார்கள் . எங்களுக்கு நடிகர்கள் தேவையில்லன்னு சொல்றாங்க . வட இந்தியாவில் சினிமாக்காரர்கள் பாஜகவில் இல்லையா என்ன ? என்று கேள்வி எழுப்பியுள்ளார் . சில பேருக்கு எல்லாத்துலயும் ஆர்வம் அதிகம் . தினசரி தன்னைப் பற்றி ஏதாவது செய்தி வரணும்னு கேமராவைப் பார்த்த உடனே ஏதாவது பேசிடறாங்க . . . இவ்வாறு அந்த இதழில் எஸ் . வி . சேகர் . பேட்டியளித்துள்ளார் .


சட்டப்பேரவைக் கூட்டத் தொடரின் நிறைவு நாளில் சபாநாயகர் தனபால் , மறைந்த முதலமைச்சர் ஜெயலலிதா குறித்து உருக்கமாக பேசினார் . ஜூன் 14 ஆம் தேத துவங்கிய தமிழக சட்டப்பேரவை கூட்டத்தொடர் இன்றுடன் முடிவடைந்தது . சபாநாயகர் தனபால் , மறைந்த முன்னாள் முதலமைச்சர் ஜெயலலிதா குறித்து உருக்கமாக பேசினார் . சட்டப்பேரவையில் , எதிர்கட்சிகளுக்கு சம வாய்ப்பு அளிக்க வேண்டும் என்று தனிப்பட்ட முறையில் ஜெயலலிதா தெரிவித்ததாக தனபால் கூறினார் . அவையில் , ஜெயலலிதா பேச்சு குறித்தும் , அவரின் நடவடிக்கைகளையும் நினைவுபடுத்தி பேசினார் சபாநாயகர் . மேலும் பேசிய அவர் , நடப்பு கூட்டத் தொடர் 37 நாட்களும் , 194.44 மணி நேரமும் நடைபெற்றதாக கூறினார் . எதிர்கட்சி உறுப்பினர்கள் உரையாட அதிக நேரம் வாய்ப்பு வழங்கப்பட்டதாகவும் சபாநாயகர் கூறினார் . நம்பிக்கையில்லா தீர்மானத்தின்போது , அவைக்கு 12 பேர் வராதது வருத்தம் என்று கூறினார் . நம்பிக்கையில்லா தீர்மானத்தின்போது முன்னால் முதலமைச்சர் ஓ . பன்னீர் செல்வம் அணியினர் அவைக்கு வரவில்லை . இதனை சபாநாயகர் சூசகமாக தெரிவித்தார் . நடப்பு கூட்டத் தொடரில் 25 மசோதாக்கல் ஒரே நாளில் நிறைவேற்றப்பட்டதாகவும் அவர் தெரிவித்தார் . ஜெயலலிதாவின் உண்மைத் தம்பி பழனிசாமி என்று கூறிய அவர் , சட்டப்பேரவையை தேதி குறிப்பிடாமல் ஒத்தி வைப்பதாக சபாநாயகர் தனபால் அறிவித்தார் .


சூப்பர் ஸ்டார் ரஜினிகாந்த் மற்றும் கமல்ஹாசன் இருவரும் ஒருபுறம் அரசியல் பணிகளில் தீவிரமாக கவனம் செலுத்தி வந்தாலும் மறுபுறம் புதிய பட வேலைகளிலும் ஆர்வாம் காட்டுகிறார்கள் . அந்த வகையில் ரஜினிகாந்த் தற்போது பீட்சா , ஜிகர்தண்டா ஆகிய வெற்றிப்படங்களை இயக்கிய இளம் இயக்குனர் கார்த்தி சுப்புராஜ் இயக்கத்தில் நடித்து வருகிறார் . அதே போல் கமல் இந்தியன் 2 படத்தில் நடிக்க கமிட் ஆகியுள்ளார் . படபிடிப்புஃ ரஜினிகாந்தின் படத்திற்கு இன்னும் பெயர் வைக்க வில்லை என்றாலும் , இந்த படத்தின் படப்பிடிப்பு டார்ஜிலிங்கில் நடைபெற்று வருகிறது . ஏற்கனவே இப்படம் குறித்து பேசியுள்ள இயக்குனர் கார்த்தி சுப்புராஜ் . இது அதிரடி படமாக இருக்கும் என்றும் , கண்டிப்பாக அரசியல் விஷயங்கள் இருக்காது என்றும் தெரிவித்துள்ளார் . பேராசிரியராக ரஜினிஃ இந்த படத்தில் ரஜினி பேராசிரியர் கதாப்பாத்திரத்தில் நடிக்கிறார் என்று கூறப்படுகிறது . மேலும் இமயமலை , இந்தியா - பாகிஸ்தான் எல்லை ஆகிய இடங்களில் படப்பிடிப்பு நடப்பதால் பயங்கரவாதிகள் சம்பந்தப்பட்ட கதையாக இருக்கலாம் என்றும் ஒரு பேச்சு அடிப்பட்டு வருகிறாது . மேலும் இந்த படத்தில் கார்த்தி சுப்புராஜின் ஆஸ்தான நடிகர்கள் விஜய் சேதுபதி , பாபி சிம்ஹா உள்ளிட்டோர் நடிக்கின்றனர் . போட்டி போடும் நடிகைகள்ஃ இது வரை இந்த படத்தில் ரஜினிக்கு ஜோடியாக எந்த நடிகை நடிக்கிறார் என்று உறுதி செய்யப்படவில்லை . இதனால் எப்படியும் ரஜினியுடன் ஜோடி சேரும் வாய்ப்பை பெற வேண்டும் என்று திரிஷா , அனுஷ்கா , காஜல் அகர்வால் , நயன்தாரா , ஹன்சிகா , உள்ளிட்ட முன்னணி நடிகைகளிடையே கடும் போட்டி நிலவி வருவதாக கூறப்படுகிறது . கமலுக்கு போட்டிஃ ஏற்கனவே கடந்த 1996 - ம் ஆண்டு வெளியான இந்தியன் படம் வெற்றி பெற்ற நிலையில் , தற்போது கமல் நடிக்கும் இந்தியன் 2 படத்திற்கும் ரசிகர்கள் மத்தியில் பெரும் எதிர்பார்ப்பு நிலைவி வருகிறது . இதனால் இந்தியன் 2 படத்தில் கமலுடன் எப்படியாவது ஜோடி போட வேண்டும் என்றும் சில முன்னணி நடிகர்கள் முயற்சித்து வருவதாக கூறப்படுகிறது .


புதுவையில் கேந்திரிய வித்யாலயா பள்ளி மாணவர்களுக்கு இடையே நடந்த வலைகோல் பந்தாட்டப் போட்டியில் சண்டிகார் அணி சாம்பியன் பட்டத்தை வென்றது . > > கேந்திரிய வித்யாலயா சங்கம் சார்பில் புதுவை ஜிப்மரில் உள்ள கேந்திரிய வித்யாலயா பள்ளியில் 14 வயதுக்குட்பட்ட மாணவர்களுக்கான வலைகோல் பந்தாட்டப் போட்டி நடந்தது . இந்த போட்டிகள் வியாழக்கிழமை நிறைவடைந்தன . > > இதில் இந்தியாவில் இருந்து 25 மண்டலங்களை சேர்ந்த கேந்திரிய வித்யாலயா பள்ளி மாணவர்கள் கலந்து கொண்டு விளையாடினர் . போட்டிகளில் வெற்றி பெற்ற அணிகளுக்கு வியாழக்கிழமை பரிசுகள் வழங்கப்பட்டன . இந்த நிகழ்ச்சிக்கு ஜிப்மர் கேந்திரிய வித்யாலயா பள்ளி முதல்வர் பாலகிருஷ்ணன் தலைமை தாங்கினார் . பல்கலைக்கழக கேந்திரிய வித்யாலயா பள்ளி முதல்வர் உதயசூரியன் முன்னிலை வகித்தார் . > > சிறப்பு விருந்தினராக ஜிப்மர் மருத்துவமனை இயக்குனர் சுபாஷ் சந்திர பரிஜா கலந்துகொண்டு போட்டியில் வெற்றி பெற்ற அணிகளுக்கு கோப்பைகள் , பதக்கங்கள் மற்றும் சான்றிதழ்களை வழங்கி பாராட்டினார் . > > இந்த போட்டியில் சாம்பியன் பட்டத்தை சண்டிகார் அணி பெற்றது . அந்த அணி வீரர்களுக்கு முதல் பரிசாக 90 ஆயிரம் ரொக்கமும் , தங்கப்பதக்கமும் வழங்கப்பட்டது . 2–வது இடத்தை பிடித்த லக்னோ அணிக்கு 57 ஆயிரம் ரொக்கமும் , வெள்ளிப்பதக்கமும் , 3–வது இடத்தை பிடித்த ஐதராபாத் அணிக்கு 36 ஆயிரம் ரொக்கமும் , வெண்கல பதக்கமும் வழங்கப்பட்டது . > > அதைத்தொடர்ந்து ஜிப்மர் கேந்திரிய வித்யாலயா பள்ளி மாணவிகளின் கலைநிகழ்ச்சிகள் நடைபெற்றன . விழாவுக்கான ஏற்பாடுகளை பள்ளியின் ஆசிரிய–ஆசிரியைகள் செய்திருந்தனர் .


இந்திய சினிமாவில் புதிய வசூல் சாதனையை நிகழ்த்திய பாகுபலி - 2 ரூ . 1000 தாண்டியுள்ளது , இந்திய சினிமா வரலாற்றில் இப்படி ஒரு வசூல் சாதனையை இந்தப்படமும் நிகழ்த்தியதே இல்லை , திரையரங்குகளில் வெற்றிகரமாக ஓடிக்கொண்டிருக்கும் ‘பாகுபலி - 2’ தற்போது பாகிஸ்தானின் வெளியாகியுள்ளது . ‘பாகுபலி - 2’ படம் வெளியாகி வரவேற்பு பெற்றுள்ளதை தொடர்ந்து அந்தப்படத்தை பாகிஸ்தானிலும் வெளியிடுவதற்கான ஏற்பாடுகளை செய்யுமாறு பாகிஸ்தானில் இருந்து ரசிகர்கள் பாலிவுட் தயாரிப்பாளர் கரண் ஜோஹருக்கு கோரிக்கை வைத்திருந்தார்கள் . இந்தியில் ‘பாகுபலி - 2’வை ரிலீஸ் செய்த கரண் ஜோகர் , இந்தப்படத்தை பாகிஸ்தானில் ரிலீஸ் பண்ணுவது குறித்து இம்மியளவும் வாய்திறக்கவில்லை , அதில் ஆர்வம் காட்டவும் இல்லை . ஆனால் , தற்போது உலகம் முழுவதும் இப்படம் நல்ல வசூலை நிகழ்த்தியுள்ள நிலையில் கரண் ஜோஹரே பாகிஸ்தானில் ரிலீஸ் செய்துள்ளார் . இந்திய ராணுவ வீரர்களை கொடூரமாக கொலை செய்த விவகாரம் தொடர்பாக பாகிஸ்தான் - இந்தியா இடையே பதற்றமான சூழல் ஏற்பட்டுள்ள நிலையில் , ‘பாகுபலி - 2’ பாகிஸ்தானில் ரிலீஸ் செய்யப்பட்டுள்ளது . இந்திய படங்களுக்குக்கு பாகிஸ்தானில் கடுமையான கட்டுப்பாடுகள் உள்ள நிலையில் தற்போது இந்தி மொழியில் லாகூர் , கராச்சி உள்ளிட்ட இடங்களில் திரையிடப்பட்டுள்ளது . இதற்கு ரசிகர்களிடையே பெரும் வரவேற்பு காணப்படுவதாகவும் , பல இடங்களில் ஹவுஸ் ஃபுல் காட்சிகளாக படம் ஓடுவதாகவும் தகவல் வெளியாகியுள்ளது .


திரை விமர்சகர்களின் பாராட்டுக்களை பெற்ற மேயாத மான் படத்தை இயக்கியவர் ரத்ன குமார் . தனது முதல் படத்திலேயே திறமை வெளிப்பெடுத்தி ரசிகர்களை கவர்ந்த இவர் அடுத்த படத்தை இயக்க தயாராகியுள்ளார் . இதில் ; அமலா பால் நடிக்கிறார் . உணர்ச்சிகரமான கதை களத்தை கொண்ட இந்த படத்தில் நடிக்க கிடைத்த வாய்ப்பை நழுவ விடக்கூடாது என்பதினாலேயே அமலா பால் மற்ற பல படங்களை தவிர்த்து இந்த படத்தை ஒப்புக்கொண்டுள்ளாராம் . படத்தை பற்றி விளக்கவே இயக்குனர் ரத்ன குமார் " இப்படத்தில் நடிக்க அதீத உடல் பலமும் மன பலமும் வேண்டும் . அதனை புரிந்துக்கொண்டு நடிக்க முன் வந்தாராம் நடிகை அமலா பால் . போன தலைமுறையை இலவசங்கள் நாசம் செய்தது போல இன்றைய தலைமுறையை இலவச அலைபேசி தரவுகள் ( மொபைல் டேட்டா ) அலைபேசி தகவல்கள் சீரழித்து வருகிறது . இதனை சுட்டிக்காட்டி தோலுரிக்கும் கேளிக்கை படம் இந்த ஆடை . பொதுவாகவே இது மாதிரியான , கதாநாயகிகளுக்கு முக்கியத்துவம் உள்ள படங்களை பீமேல் ஓரியன்ட் , பெண்கள் முன்னேற்றத்திற்க்கான படம் அல்லது சூப்பர் நாச்சுரல் ஹாரர் சினிமா என்று தான் சொல்வார்கள் . ஆனால் இந்த படம் மேற் சொன்ன எந்த வகையிலும் சாராத அந்த முன் கணிப்புகளை உடைத்தெறியும் உணர்ச்சிகரமான பரபரப்பான கதையின் திரை வடிவம் " என்று கூறினார் . " ஆடை " என்று பெயரிடப்பட்டுள்ள இந்த படத்தின் மற்ற கதா பாத்திரங்களுக்கான தேர்வு நடை பெற்று வருகிறது . விரைவில் படத்தை பற்றிய முழு விபரம் வெளியிடப்படும் என்று எதிர் பார்க்கப்படுகிறது . இப்படத்தை V - ஸ்டுடியோஸ் விஜி சுப்ரமணியன் தயாரிக்கிறார் ஆடை பற்றி அமலா பால் . . . " ஆடை " படத்தின் கதை ஒரு சாதாரண கதையல்ல . " ஆடை " சாதாரண படமும் அல்ல . இது மாதிரியான உணர்ச்சிகரமான கதைகளும் படங்களும் நடிகைகளுக்கு அவர்களின் திறமை மேம்படுத்த ஊக்கம் அளிக்கிறது . இதில் நான் ஏற்று நடிக்கும் காமினி என்ற சிக்கலான கதாபாத்திரம் என்னையும் என்னை சுற்றியுள்ளவர்களதும் ஆதங்கத்தையும் நடுக்கங்களையும் வெளிப்படுத்துவதாகும் . இயக்குனர் ரத்னகுமரின் மேயாத மான் பாரத்த பிறகு அவர் மீதும் அவரது திறமை மீதும் தன்னம்பிக்கை ஏற்பட்டது . மேலும் அவர் ஆடையின் கதை சொன்ன போது அந்த கதையும் கதை சொன்ன விதமும் என்னை பெரிதும் கவர்ந்தது . கதை என்னை மிகவும் பாதித்தது . அவ்வளவு உணர்ச்சிகரமான கதை " என்றார் அமலா பால் . இந்நிலைலயில் தற்போது இந்த படத்தின் ஃபர்ஸ்ட் லுக் வெளியாகியுள்ளது . இந்த புகைப்படத்தில் , கிழிந்து போன அரைகுறை ஆடையில் , உள்ளார் . அவர் கையில் ஒரு கம்பு உள்ளது . மேலும் அவருக்கு கீழ் ரத்தம் சிதறி உள்ளது போல் உள்ளது . அந்த புகைப்படம் இதோ . . .


நடிகை ஸ்ருதிஹாசன் தனது ட்விட்டர் பக்கத்தில் , லேடீஸ் பிடிச்சா இப்படிப்பட்ட ஆம்பளைய பிடிக்கணும் என அவருடைய நண்பர் புகைப்படத்தை பதிவிட்டு அதிரடி கிளப்பி உள்ளார் . மிகவும் பிசியாக நடித்து வந்த ஸ்ருதிஹாசன் , தற்போது தனது இங்கிலாந்து நண்பரான மைக்கல் கார்ஸ்லே உடன் ஊர் சுற்றி வருகிறார் . அவருடன் ஷாப்பிங் மால் சென்று பர்சேஸ் செய்வதில் மிகவும் ஆர்வமாக உள்ளார் . அவர் பதிவிட்டு உள்ள போட்டோவில் , அவரது நண்பர் கை முழுக்க ஷாப்பிங் பேக் வைத்தவாறு , தோளில் சுமந்தபடி உள்ளார் . இந்த போட்டோவை , சுருதிஹாசன் தனது ட்விட்டர் பக்கத்தில் பதிவிட்டு உள்ளார் . இதை கண்ட , ரசிகர்கள் பல்வேறு கருத்துக்களை பதிவிட்டு வருகின்றனர் . அதில் குறிப்பாக , ஸ்ருதிக்கு ஒரு அடிமை சிக்கிடிச்சி என கிண்டலாகவும் பதிவிட்டு வருகின்றனர் . ஸ்ருதியும் அவரது நண்பரும் நீண்ட வருடமாக பழகி வருகிறார்கள் . இவர்களின் பழக்கம் காதல் தான் என அவர்களது ரசிகர்கள் கருத்து தெரிவித்து வருகின்றனர் .


சசிகலா - ஒ . பி . எஸ் அணிகள் போய் தினகரன் அணி , திவாகரன் அணி , டாக்டர் வெங்கடேஷ் அணி , விவேக் அணி என அணிகளுக்கு பஞ்சம் இல்லாமல் மாறி போய் உள்ளது அதிமுக . ஜெயலலிதா உயிருடன் இருந்தவரை இந்த அணி , அந்த அணி என பேச்சுக்கு கூட இல்லாமல் ராணுவ தலைமை தளபதி போல ஒரே குடையின் கீழ் தனது சுட்டு விரல் அசைவிற்கு அனைவரையும் கட்டுப்படுத்தி வைத்திருந்தார் . சசிகலாவை தொடர்ந்து தினகரனும் சிறைக்கு சென்று விட்டதால் மன்னார்குடி குடும்பத்தையே ஒதுக்கி வைத்து விட்டோம் என தொடர் பேட்டி அளித்து வந்தனர் எடப்பாடி கோஷ்டியினர் . சசிகலா குடும்பத்தை ஒதுக்கி வைத்து விட்டதால் தங்களோடு கைக்கோர்க்குமாறு ஒ . பி . எஸ்க்கும் அழைப்பு விடுத்தனர் . ஆனால் 6 க்கும் மேற்பட்ட அமைச்சர்கள் இன்னமும் திவாகரன் , தினகரன் கட்டுப்பாட்டில் இருப்பதால் உஷாராகி பேச்சுவார்த்தைக்கு முற்றுப்புள்ளி வைத்து விட்டனர் ஒ . பி . எஸ் அணியினர் . எடப்பாடிக்கு செக் வைக்கும் வகையிலும் அவரது பதவியை பிடுங்கும் வகையிலும் தினகரன் மற்றும் திவாகரன் செயல்பாடுகள் இருந்ததால் மொத்தமாக ஆடிப்போய் இருந்தார் முதலமைச்சர் எடப்பாடி பழனிசாமி . இந்த களேபர சூழ்நிலையை வசமாக பயன்படுத்தி கொண்டார் முதலமைச்சர் எடப்பாடி பழனிச்சாமி . சத்தமின்றி , செய்கூலி சேதாரமின்றி , ஒ . பி . எஸ் தரப்பு 11 எம் . எல் . ஏக்கள் ஆதரவுமின்றி அரசு கவிழாமல் இருப்பதற்கான உள் வேலைகளையும் செய்துவிட்டிருந்தார் எடப்பாடி . மணியன் , காமராஜ் , துரைக்கண்ணு , ஆகியோரையும் டாக்டர் வெங்கடேஷ் ஆதரவாளர்களான ஆர் . பி . உதயகுமார் , மணிகண்டன் , ஆகியோரையும் , செய்யவேண்டியதை செய்து கனகட்சிதமாக தனது வழிக்கு கொண்டு வந்திருந்தார் எடப்பாடி . இந்த நிலையில் , இன்று சசிகலாவின் அண்ணன் மகன் மறைந்த மகாதேவனின் , உருவப்பட திறப்பு விழா தஞ்சாவூரில் நடைபெற்றது . இந்த விழாவில் சசிகலாவின் தம்பி திவாகரன் , கணவர் நடராஜன் , மற்றும் குடும்பத்தினர் கலந்து கொண்டனர் . இவர்களோடு திவாகரன் ஆதரவு அமைச்சர்களான ஒ . எஸ் மணியன் , காமராஜ் , துரைக்கண்ணு , ஆகியோரும் கலந்து கொண்டு சாவகாசமாக பேசி கொண்டிருந்ததால் பரபரப்பு ஏற்பட்டது . தினகனுக்கு பிறகு சசிகலா குடும்பத்தினரின் கை தளர்ந்து விட்டது என நிம்மதி அடைந்திருந்த எடப்பாடிக்கு அமைச்சர்கள் மூன்று பேர் கலந்து கொண்டது அதிர்ச்சியை ஏற்படுத்தியுள்ளது . ஒ . பி . எஸ்சின் ஆதரவு இல்லாமலேயே ஆட்சியை முழுமையாக நடத்துவேன் என நேற்று எடப்பாடி பழனிச்சாமி பேட்டி அளித்திருந்தார் . சசிகலா குடும்பத்து முக்கிய உறுப்பினரான திவாகரனுடன் அமைச்சர்கள் மீண்டும் கைகோர்த்து இருப்பதால் நிச்சயம் தம்மை நிம்மதியாக ஆட்சி செய்ய விடமாட்டார்கள் என கலங்கி போயுள்ளாராம் எடப்பாடி பழனிசாமி . எத்தனை வழக்குகள் எத்தனை பிரச்சனைகள் வந்தாலும் கடைசி வரை பார்த்துவிடலாம் என்ற ரீதியில் தான் சசிகலா குடும்பத்து உறவுகளும் தொடர்ந்து செயல்பட்டு கொண்டிருப்பதைத்தான் இது காட்டுகிறது .


போக்குவரத்து தொழிலாளர்களின் வேலை நிறுத்தம் குறித்து பேச்சுவார்த்தை மூலம் தீர்வு காண வேண்டும் என விடுதலை சிறுத்தைகள் கட்சி தலைவர் திருமாவளவன் தெரிவித்துள்ளார் . போக்குவரத்து தொழிலாளர்களின் ஊதிய உயர்வு , ஓய்வூதிய நிலுவை தொகை உள்ளிட்ட கோரிக்கைகளை வலியுறுத்தி போக்குவரத்து தொழிலாளர்கள் நேற்று முதல் காலவரையற்ற வேலைநிறுத்தத்தில் ஈடுபட போவதாக ஏற்கனவே அறிவித்திருந்தனர் . இதையடுத்து தமிழக அரசு சார்பில் போக்குவத்து துறை அமைச்சர் எம் . ஆர் . விஜயபாஸ்கர் தொழிலாளர்களுடன் 5கட்டமாக பேச்சுவார்த்தை நடத்தினார் . இதில் சுமூக முடிவு எட்டப்படாததால் நேற்று முதல் போக்குவரத்து தொழிலாளர்கள் போராட்டத்தில் குதித்துள்ளனர் . இதனால் பொதுமக்கள் பெரிதும் சிரமத்திற்கு ஆளாகி உள்ளனர் . போக்குவரத்து தொழிலாளர்களின் இந்த போராட்டத்தால் தனியார் பேருந்துகளின் கட்டண கொள்ளை ஆரம்பித்துள்ளது . இதற்கு பொதுமக்கள் பலரும் எதிர்ப்பு தெரிவித்து வருகின்றனர் . இதையடுத்து போக்குவரத்து தொழிலார்கள் வேலைநிறுத்தம் குறித்து முதலமைச்சர் எடப்பாடி பழனிச்சாமியுடன் போக்குவரத்து துறை அமைச்சர் எம் . ஆர் . விஜயபாஸ்கர் ஆலோசனை நடத்தி வருகிறார் . இந்நிலையில் , விடுதலை சிறுத்தைகள் கட்சி தலைவர் திருமாவளவன் இன்று செய்தியாளர்களை சந்தித்தார் . அப்போது அவர் கூறியதாவதுஃ போக்குவரத்து தொழிலார்களின் வேலை நிறுத்தம் குறித்து பேச்சுவார்த்தை மூலம் தீர்வு காண வேண்டும் . போராட்டம் நாட்கணக்கில் நீடித்தால் பொதுமக்கள் வெகுவாக பாதிக்கப்படும் நிலை ஏற்படும் . நாட்களை கடத்தாமல் உடனடியாக பேச்சுவார்த்தை நடத்தி பிரச்சனையை தீர்க்க வேண்டும் . இவ்வாறு அவர் கூறினார் .


குஜராத் மாநிலத் தேர்தல் குறித்து அந்த மாநில காங்கிரஸ் ஊடக அணியிருடன் காங்கிரஸ் துணைத் தலைவர் ராகுல் காந்தி நேற்று ஆலோசனை நடத்தினார் . இரு கட்ட தேர்தல்குஜராத் மாநிலத்தின் சட்டப்பேரவை பதவிக்காலம் ஜனவரி மாதம் முடிய உள்ளது . இதையடுத்து , குஜராத் மாநிலத்துக்கு சட்டப்பேரவைத் தேர்தல் டிசம்பர் 9 மற்றும் 14 ஆகிய தேதிகளில் இரு கட்டங்களாக நடத்த தேர்தல் அணையம் அறிவித்துள்ளது . பிரசாரம் தீவிரம் தொடர்ந்து 3 - வதுமுறையாக ஆட்சியில் இருக்கும் பா . ஜனதா கட்சி , 4 - வது முறையாக ஆட்சியைப்பிடிக்க தீவிரம் காட்டி வருகிறது . அதற்கு ஏற்றார்போல் , காங்கிரஸ் கட்சியிலும் தேர்தல் பிரசாரத்தை தீவிரப்படுத்தி , புதிய யுத்தியில் கட்சியின் துணைத்தலைவர் ராகுல்காந்தி தலைமையில் பிரசாரம் செய்து வருகிறது . ஆலோசனை இந்நிலையில் , அம்பாஜி நகரில் மாநில ஊடகம் மற்றும் ஐ . டி . பிரிவினருடன் ராகுல் காந்தி நேற்று கலந்தாய்வு நடத்தினார் . அப்போது மாநிலத்தில் சிறப்பாக பணியாற்றி வரும் காங்கிரஸ் ஊடக பிரிவினரையும் , தகவல்தொழில் நுட்ப பிரிவினரையும் வெகுவாக ராகுல்காந்தி பாராட்டிப் பேசினார் . தவிர்த்துவிடுங்கள் அப்போது குஜராத் தேர்தல் பொறுப்பாளர் அசோக் கெலாட் பேசுகையில் , “ ‘குஜராத் வளர்ச்சி எங்கு இருக்கிறது’ என்ற நம்முடைய பிரசாரம் மிகப்பெரிய வெற்றியைப் பெற்றது . இந்த பிரசாரதைப் பாரத்த ராகுல் காந்தி , பிரதமர் அலுவலகத்தை குறித்த நம்முடைய பிரசாரத்தை உடனடியாக நிறுத்தச் சொல்லுங்கள் . பிரதமர் அலுவலகத்துக்கு என தனிமரியாதை இருக்கிறது . அதை நாம் மதிப்பது அவசியம் என்று என்னிடம் கூறினார்’’ என்றார் . மதிக்க வேண்டும்இதையடுத்து பேசிய ராகுல் காந்தி , “ நான் அசோக் கெலாட்டுக்கு மின்அஞ்சல் அனுப்பியது உண்மைதான் . நரேந்திர மோடியின் தவறுகளைக் கண்டுபிடிப்போம் , பா . ஜனதாவுக்கு தொந்தரவு கொடுப்போம் . ஆனால் , பிரதமர் அலுவலகத்தை மதிக்க வேண்டும் . அடுத்து ஒருவேளை மோடி அவர்கள் எதிர்க்கட்சி வரிசைக்கு வந்தால் , அவர் நம்மை இதுபோல் பேசி , மரியாதை குறைவாக நடத்தலாம் . இதுதான் நமக்கும் அவர்களுக்கும் இடையிலான வேறுபாடு . நாம் குறிப்பிட்ட எல்லைக்கு அப்பால்செல்லக்கூடாது’’ என்றார் .


பட்ஜெட் குறித்து கருத்து தெரிவித்த தமிழக பாஜக தலைவர் தமிழிசை , " இது அனைவருக்கும் மகிழ்ச்சி தரக்கூடிய பட்ஜெட் " என்று தெரிவித்தார் . மேலும் வருமானவரி உச்சவரம்பில் மாற்றமில்லை என்பதும் வருமானவரி குறைப்பு செய்திருப்பதும் நாட்டில் அதிகமுள்ள இந்தியர்களுக்கு பயனளிக்கும் என்று தமிழசை தெரிவித்தார் . இந்திய நாட்டில் இந்தியர்கள் அதிகம் உள்ளனர் என்ற தமிழிசையின் புதிய கண்டுபிடிப்பால் செய்தியாளர்கள் சற்று குழம்பித்தான் போனார்கள் பிறகு தான் தெரிந்தது தமிழிசை டங் ஸ்லிப்பாகி அவ்வாறு கூறியிருக்கிறார் என்று . . . தொடர்ந்து இது ஏழை மக்களுக்கு மகிழ்ச்சி தரக்கூடிய பட்ஜெட் என்று புகழாரம் சூட்டினார் அடிப்படை கட்டமைப்பு மற்றும் விவசாயம் , கல்விக்கு மிக முக்கியத்துவம் அளிக்கப்பட்டிருப்பதால் கிராமங்கள்கள் மேம்பாடு அடையும் என்றார் . இந்த பட்ஜெட்டை தமிழக பாஜக வரவேற்பதாகவும் ரயில்வே பட்ஜெட்டில் தமிழகம் எந்த விதத்திலும் புறக்கணிக்கப்படவில்லை என்றும் ரயில்வே பட்ஜெட் குறித்து அமைச்சர் சுரேஷ் பிரபு தங்களுக்கு ஏற்கனவே தெரிவித்திருந்ததாகவும் தமிழிசை கூறினார் .


கடந்த ஜூன் மாத இறுதியில் தேசத்திற்கு எதிராகப் பேசிய விவகாரத்தில் திருமுருகன் காந்தி மீது வழக்குகள் பதிவு செய்யப்பட்டிருந்தன என்பதால் , அவர் எவ்வழியாக இந்தியா திரும்பினாலும் கைது செய்ய எல்லா விமான நிலையங்களுக்கும் அறிவிப்பு அளிக்கப்பட்டிருந்தது . இந்த நிலையில் , ஜெனீவாவுக்குச் சென்றிருந்த திருமுருகன் காந்தி , துபாய் வழியாக நேற்று முன்தினம் பெங்களூர் விமான நிலையத்திற்கு வந்திறங்கியபோது , அவரை விமான நிலைய காவலர்கள் கைது செய்தனர் . அதற்குப் பிறகு அவர் சென்னையிலிருந்து சென்ற தமிழக காவல்துறையினரிடம் ஒப்படைக்கப்பட்டு சைதாப்பேட்டை 11வது நீதிமன்ற நீதிபதி பிரகாஷ் முன்பாக ஆஜர்படுத்தப்பட்டார் . ஆனால் திருமுருகன் காந்தியை கைது செய்ய எந்தவித முகாந்திரமும் இல்லை என கூறி அவரை கைது செய்ய உத்தரவிட மறுத்து விட்டார் . இதையடுத்த அவர் வேறு ஒரு வழக்கில் கைது செய்யப்பட்டு சிறையில் அடைக்கப்பட்டார் . இந்நிலையில் பத்திரிக்கையாளரும் , சமூக சேவகருமான கிஷோர் கே சாமி , சென்னை போலீஸ் கமிஷனர் அலுவலகத்தில் திருமுருகன் காந்தி மீது புகார் ஒன்றை அளித்துள்ளார் . அதில் ஒவ்வொரு மனிதனுக்கும் தனது கருத்தை கூறி ஜனநாயக அடிப்படையில் உரிமை உள்ளது . ஆனால் அதற்கும் ஒரு எல்லை உண்டு . பேச்சு சுதந்திரம் என்பது மற்றவர்களின் மதம் , கலாச்சாரம் போன்றவற்றை எந்த விதத்திலும் பாதிக்காமல் இருக்க வேண்டும் என குறிப்பிட்டுள்ளார் . ஆனால் மே 17 இயக்க ஒருங்கிணைப்பாளர் திரு முரகன் காந்தி பொது மேடைகளிலும் , வாட்ஸ்அப் போன்ற சமுக வலை தளங்களிலும் குறிப்பிட்ட ஒரு ஜாதி குறித்து தொடர்ந்து அவதுறாக பேசி வருவதாக குற்றம்சாட்டியுள்ளார் . அவரது இந்த பேச்சு சமூக , ஜாதி , மத மோதல்களை உருவாக்கும் வகையில் உள்ளது என்றும் என்றும் குறிப்பிட்டுள்ளார் . பார்ப்பனர்கள் குறித்து அவர் பேசும் பேச்சு அவர்களது மனதை புண்படுத்துவதாக அமைந்திருப்பதாக குறிப்பிட்டுள்ளார் . அதுவும் பார்ப்பன நீதிபதிகள் பணம் வாங்குவதாக எந்திவித முகாந்திரமும் இல்லாமல் பொய்யான குற்றச்சாட்டை குறிவருவதாக தெரிவித்துள்ளார் . எனவே அவர் மீது உரிய நடவடிக்கை எடுக்க வேண்டும் என கிஷோர் கே சாமி தனது புகாரில் தெரிவித்துளளார் .


இந்தியாவுக்கு எதிரான போட்டியில் அடுத்தடுத்து விக்கெட்டுகளை இழந்து பாகிஸ்தான் அணி திணறிவருகிறது . 14வது ஆசிய கோப்பை தொடர் ஐக்கிய அரபு அமீரகத்தில் நடந்துவருகிறது . இதில் நேற்று ஹாங்காங் அணியை வீழ்த்திய இந்திய அணி இன்று பாகிஸ்தானுடன் ஆடிவருகிறது . ஓராண்டுக்கு பிறகு இந்தியா பாகிஸ்தான் அணிகள் மோதுவதால் இந்த போட்டியை ரசிகர்கள் ஆர்வமுடன் எதிர்நோக்கியிருந்தனர் . பெரும் எதிர்பார்ப்புக்கு இடையே தொடங்கிய இந்த போட்டியில் டாஸ் வென்ற பாகிஸ்தான் அணி முதலில் பேட்டிங் ஆடிவருகிறது . தொடக்கத்திலேயே பாகிஸ்தானுக்கு அதிர்ச்சியளித்தார் புவனேஷ்வர் குமார் . பாகிஸ்தான் அணியின் தொடக்க வீரர்கள் இமாம் உல் ஹக்கை 2 ரன்னிலும் ஃபகார் ஜமானை ரன் ஏதும் எடுக்கவிடாமலும் வீழ்த்தினார் புவனேஷ்வர் குமார் . இதையடுத்து 3 ரன்களுக்கே 2 விக்கெட்டுகளை இழந்து பாகிஸ்தான் அணி திணறியது . அதன்பிறகு ஜோடி சேர்ந்த பாபர் அசாம் மற்றும் ஷோயப் மாலிக் ஜோடி , அணியை சரிவிலிருந்து மீட்டெடுத்தது . இருவரும் நிதானமாகவும் அதேநேரத்தில் ரன்களை சேர்த்தும் ஆடினர் . எனினும் இவர்கள் பார்ட்னர்ஷிப் நிலைக்கவில்லை . மூன்றாவது விக்கெட்டுக்கு 82 ரன்களை சேர்த்த இந்த ஜோடியை குல்தீப் யாதவ் பிரித்தார் . பாபர் அசாமை 47 ரன்களில் போல்டாக்கி அனுப்பினார் குல்தீப் . அதன்பிறகு ஷோயப் மாலிக்குடன் கேப்டன் சர்ஃப்ராஸ் அகமது ஜோடி சேர்ந்தார் . கேதர் ஜாதவ் வீசிய பந்தை சர்ஃபராஸ் தூக்கி அடிக்க , பவுண்டரி லைனில் நின்ற மனீஷ் பாண்டே பந்தை கேட்ச் செய்தார் . எனினும் கட்டுப்பாட்டை இழந்து பவுண்டரி லைனை மிதிக்க நேர்ந்ததால் பந்தை தூக்கி போட்டுவிட்டு மீண்டும் பவுண்டரி லைனிலிருந்து வெளியே வந்து கேட்ச் செய்தார் . மனீஷ் பாண்டேவின் அபாரமான கேட்ச்சால் 6 ரன்களில் வெளியேறினார் சர்ஃபராஸ் . இதையடுத்து நேரடியாக ஸ்டம்பில் அடித்து ஷோயப் மாலிக்கை ராயுடு ரன் அவுட் செய்தார் . களத்தில் நிலைத்து நின்ற மாலிக்கை ரன் அவுட் செய்து 43 ரன்களில் வெளியேற்றினார் ராயுடு . இதைத்தொடர்ந்து ஆசிஃப் அலி மற்றும் ஷதாப் கான் ஆகிய இருவரும் முறையே 9 மற்றும் 8 ரன்களில் அவுட்டாகினர் . ஃபஹீம் அஷ்ரப்பும் முகமது ஆமீரும் ஜோடி சேர்ந்து நிதானமாக ரன்களை சேர்த்தனர் . ஆனால் இந்த ஜோடியும் நீண்ட நேரம் நிலைக்கவில்லை . ஃபஹீமை 21 ரன்களில் பும்ரா வீழ்த்தினார் .


ஜெயலலிதாவின் அண்ணன் மகளான தீபாவை முன்பெல்லாம் யாருக்கும் தெரியாது . ஆனால் ஜெ . , அப்பல்லோவில் அனுமதிக்கப்பட்டிருந்த காலத்தில் ’அனுமதி மறுப்பு’ எனும் அடையாள அட்டையின் மூலம் வெகுஜன பிரபலமானார் . ஜெ . , மரணத்துக்குப் பின் அ . தி . மு . க . தாறுமாறாக கலைந்து கிடந்தபோது ‘அத்தை போல் நான் பொது வாழ்வுக்கு வருகிறேன் . ’ என அறிவித்தார் . ஜெயலலிதாவுக்கு மாற்றாக வருவார் , சசிகலாவுக்கு மிக சரியான செக் ஆக அமைவார் என்று பெரிதும் எதிர்பார்க்கப்பட்டார் தீபா . ஆனால் நடந்ததோ தலை கீழ் . ஜெயலலிதா பெயரில் புது கட்சி துவங்குவார் என பார்த்தால் தன் பெயரில் பேரவை துவங்கியபோதே அரசியல் காமெடி பெண்ணாக அடையாளம் காட்டப்பட்டுவிட்டார் . இந்நிலையில் , தீபாவின் பாதுகாவலராகவும் , நண்பராகவும் சதா சர்வ காலமும் அவரோடு இருக்கும் ராஜா எனும் ஆயில் ராஜாவை மீடியாக்கள் வட்டமிட ஆரம்பித்தன . தீபாவின் கணவர் மாதவனை பொது இடத்தில் கூட டம்மியாக்கிவிட்டு ராஜா அதகள அதிகாரம் செய்வது வெளிப்படையாக விமர்சிக்கப்பட்டது . தீபாவுக்கும் - ராஜாவுக்கும் இடையிலான நட்பு அசெளகரிய வார்த்தைகளால் எதிர் அணியினரால் விமர்சிக்கப்பட்டது . மாதவனும் பல முறை ராஜா மீது ‘எனக்கும் , தீபாவுக்கு இடையில் பெரும் பிளவுகளை உருவாக்குகிறார் . ’ என்று வெளிப்படையாகவே குற்றம் சாட்டினார் . இந்நிலையில் சமீபத்தில் ராஜாவை பேரவையிலிருந்து நீக்கியுள்ளார் தீபா . ஆனால் இந்த நடவடிக்கையில் தனக்கு விருப்பமில்லை என்றும் , நிர்வாகிகளில் மிரட்டலாலேயே இதை செய்திருப்பதாகவும் கண் கலங்குகிறார் . ராஜாவின் உயிருக்கு ஆபத்து இருந்தது , அவருக்கு எந்த பிரச்னையும் வந்துவிடக்கூடாது என்பதாலேயே நீக்க முடிவை எடுத்ததாக கூறியுள்ளார் . அதோடு தீபா விட்டிருந்தால் பரவாயில்லை . அதன் பிறகு அவர் சொன்னவைதான் அணுகுண்டு ரகங்கள் . அதாவது “இந்திரா காந்தி முதல் என் அத்தை ஜெயலலிதா வரை எல்லா தலைவர்களுக்கும் தனிப்பட்ட வாழ்க்கை என்று ஒன்று உண்டு . அதில் தலையிட யாருக்கும் உரிமை இல்லை . என்னை சுற்றி நச்சுப் பாம்புகளும் , ஓநாய்களும் அரசியலில் சுற்றி வரும்போது எனக்கு நம்பிக்கையான ஆட்கள் தேவை . எனக்கும் கொலை மிரட்டல்கள் விடுக்கப்படுகின்றன . பல முறை ராஜாதான் என்னை காப்பாற்றினார் . ” என்று வெளிப்படையாக கூறியுள்ளார் . இதன் மூலம் ஜெயலலிதாவுக்கும் தனிப்பட்ட வாழ்க்கை இருக்கிறது ! , வின் மகள் என்று அம்ருதா எனும் பெண் குரல் கொடுத்துக் கொண்டிருக்கும் நிலையில் , ஜெ . , வும் சோபன்பாபுவும் சேர்ந்து வாழ்ந்தனர் எனும் விமர்சனம் எழுப்பப்பட்டும் வரும் நிலையில் அதை ஜெயலலிதாவின் ரத்த சொந்தமான தீபாவே மறைமுகமாக ஒப்புக் கொள்வது போல் அந்த ஸ்டேட்மெண்ட் அமைந்துள்ளது என்று எதிர்கட்சிகள் விமர்சிக்க துவங்கியுள்ளனர் . இது நாள் வரை அம்ருதாவை ‘சசிகலாவின் சதி’ என்று கூறி வந்த தீபா இப்போது இந்த ஸ்டேட்மெண்ட் மூலம் ஜெ . , வின் பெயரை கெட்ட டேமேஜ் செய்துள்ளார் என்கிறார்கள் விமர்சகர்கள் . இந்த விவகாரத்தைப் பற்றி பேசும் அ . தி . மு . க . வினர் “தீபாவுக்கும் எங்கள் கட்சிக்கும் எந்த சம்பந்தமுமில்லை . தனியே காமெடி அரசியல் செய்து கொண்டிருக்கும் அவர் அப்படியே போய்விடுவது நல்லது . அதைவிட்டு தன்னுடைய பர்சனல் அசிங்கங்களை நியாயப்படுத்துவதற்காக எங்கள் புரட்சித்தலைவி அம்மாவையும் சேர்த்து பேசி அசிங்கப்படுத்துவதை சகிக்க மாட்டோம் . ஜெயலலிதா , இந்திரா காந்தி போன்றோரோடு தன்னை ஒப்பிடுமளவுக்கு இவருக்கு என்ன தகுதியிருக்கிறது ? ” என்று பொளந்து கட்டியுள்ளனர் . என்னம்மா ? இப்படி பண்றீங்களே பேபிம்மா !


தோனி ஒரு சூப்பர் ஸ்டார் . நம்முடைய சிறந்த கிரிக்கெட் வீரர்களில் ஒருவர் . என்று ரவி சாஸ்திரி கருத்துத் தெரிவித்துள்ளார் . இந்தியா - நியூஸிலாந்து டி - 20 தொடர் செவ்வாய்க்கிழமையுடன் நிறைவடைந்தது . இந்தத் தொடரை 2 - 1 என்ற கணக்கில் கைப்பற்றி இந்தியா வெற்றி பெற்றது . குஜராத் மாநிலம் , ராஜ்கோட்டில் நடைபெற்ற 2 - வது டி - 20 ஆட்டத்தில் தோனி 49 ஓட்டங்கள் எடுத்து ஆட்டமிழந்தார் . அந்த ஆட்டத்தில் நியூஸிலாந்து வெற்றிப் பெற்றது . இதனையடுத்து , டி - 20 போட்டிகளில் இளைஞர்களுக்கு வழிவிடுவது குறித்து முன்னாள் கேப்டன் தோனி சிந்திக்க வேண்டிய தருணம் வந்துவிட்டது என்று முன்னாள் கிரிக்கெட் வீரர் விவிஎஸ் லஷ்மண் தெரிவித்திருந்தார் . அணியில் தோனியின் பங்களிப்பை அவருக்கு குழு மேலாண்மை புரிய வைக்க வேண்டும் என்று முன்னாள் அதிரடி வீரர் சேவாக்கும் கருத்து தெரிவித்திருந்தார் . இதனால் முன்னாள் வீரர்கள் பலரும் தோனி குறித்த தங்களுடைய கருத்துகளை ஊடகங்களுக்குத் தெரிவித்துள்ளனர் . இந்த நிலையில் தோனிக்கு ஆதரவாக இந்திய அணியின் பயிற்சியாளர் ரவி சாஸ்திரி கருத்துத் தெரிவித்துள்ளார் . அவர் , " தோனி சரியாக விளையாடாமல் அவருக்கு மோசமான நாள்கள் அமைய வேண்டும் என நம்மைச் சுற்றியுள்ள பொறாமை பிடித்த பலர் எண்ணுவது போல உள்ளது . சிலர் , தோனியின் இறுதி நாள்களைக் காண விரும்புகிறார்கள் . ஆனால் தோனியைப் போன்ற சிறந்த வீரர்கள் அவர்களுடைய எதிர்காலத்தை அவர்களாக முடிவு செய்து கொள்வார்கள் . தோனி மீதான விமர்சனங்களால் என்னிடம் எவ்வித மாற்றுக் கருத்தும் இல்லை . அணியில் தோனி எந்த இடத்தில் உள்ளார் என்பது எங்களுக்குத் தெரியும் . அவர் ஓர் அருமையான அணி வீரர் . அற்புதமான தலைமைப் பண்புகளைக் கொண்டவர் . நான் முன்பு கிரிக்கெட் வர்ணனையாளராகத் தொலைக்காட்சிகளில் பணியாற்றியபோது என்னிடம் சில கேள்விகள் கேட்கப்படும் . அந்நிகழ்ச்சிக்காக நீங்கள் பதில்களைச் சொல்ல வேண்டும் . தோனி ஒரு சூப்பர் ஸ்டார் . நம்முடைய சிறந்த கிரிக்கெட் வீரர்களில் ஒருவர் . எனவே அவர் எப்போதும் விவாதங்களில் இடம்பெறுவார் . அவரைப் போன்ற ஒரு சிறப்பான கிரிக்கெட் வாழ்க்கை அமையும்போது அது தொலைக்காட்சிகளின் விவாதங்களில் மையமாக இருக்கும் . கடந்த ஒருவருடத்தில் ஒருநாள் கிரிக்கெட் போட்டிகளில் தோனியின் சராசரி - 65 ஓட்டங்கள் . இலங்கை மற்றும் ஆஸ்திரேலியாவுக்கு எதிராக இந்திய அணி வெற்றி பெற தோனி நிறைய உதவியுள்ளார் " என்று தெரிவித்துள்ளார் .


விவசாயிகள் சங்க தலைவா் அய்யாக் கண்ணுவை தாக்கிய பெண்ணுக்கு வீர தமிழச்சி விருது கொடுப்போம் என்று பா . ஜ . க . தேசிய செயலாளா் ஹெச் . ராஜா மீண்டும் சர்ச்சையை கிளப்பியிருக்கிறார் . தேசிய தென்னிந்திய நதிகள் இணைப்பு குழு தலைவா் அய்யாக்கண்ணு தலைமையில் மரபணு மாற்றப்பட்ட விதைகளைக் கொண்டு விவசாயம் செய்வதை தடை செய்யக்கோரி விழிப்புணர்வு நடைபயணத்தை மேற்கொண்டு வருகின்றனர் . இந்நிலையில் திருச்செந்தூர் வந்த அயாக்கண்ணு மற்றும் அவர் தலைமையிலான விவசாயிகள் , திருச்செந்தூா் சுப்பிரமணிய சுவாமி கோவிலுக்கு சென்று வழிப்பட்டனர் . அதன் பின்பு கோவில் வளாகத்தில் இருந்த பக்தர்களுக்கு விழிப்புணர்வு துண்டு பிரசுரங்களை வழங்கினர் . அப்போது அங்கிருந்த தூத்துக்குடி மாவட்ட பாஜக மகளிரணி பொது செயலாளர் நெல்லையம்மாள் , துண்டு பிரசுரம் கொடுப்பதை தடுத்து நிறுத்தினார் . இதனைத் தொடா்ந்து இருவருக்கும் இடையே கடும் வாக்குவாதம் ஏற்பட்டது . சற்றும் எதிர்பாராத விதமாக திடீரென்று அய்யாக்கண்ணுவை நெல்லையம்மாள் கன்னத்தில் அறைந்தார் . இதனால் ஆத்திரம் அடைந்த மற்ற விவசாயிகள் நெல்லையம்மாளை தாக்க முயற்சித்தனர் . இதைத்தொடர்ந்து , தன்னை விவசாயிகள் தாக்கிவிட்டதாக கூறி மருத்துவமனையில் சிகிச்சைக்காக அட்மிட் ஆனார் நெல்லையம்மாள் . இது தொடா்பாக பா . ஜ . க . தேசிய செயலாளா் ஹெச் . ராஜா கருத்து தெரிவித்துள்ளார் . அவா் வெளியிட்ட டுவிட்டா் பதிவில் , திருச்செந்தூரில் கோவில் வளாகத்தில் பாரதப் பிரதமரை விமரிசித்து நோட்டீஸ் கொடுக்க அனுமதித்த கோவில் JC ஐ மாண்புமிகு தமிழக முதல்வர் அவர்கள் பணி இடை நீக்கம் செய்ய வேண்டும் . மேலும் மகளிர் தினத்தன்று பாஜக மகளிர் நிர்வாகியை இழிவாக பேசி தாக்கிய அய்யாக்கண்னை காவல்துறை கைது செய்ய வேண்டும் தனது மற்றொரு பதிவில் , பொய்யும் புனைச்சுருட்டும் தன் ஆயுதமாகக் கொண்டு மலிவு விளம்பரம் தேடும் அய்யாக்கண்ணு நேற்றைய தினம் திருச்செந்தூரில் இழிந்த வார்த்தைகளை உபயோகித்து நெல்லையம்மாள் அவர்களை தாக்கியது கண்டிக்கத்தக்கது . அவருக்கு தக்க பதிலடி கொடுத்த நெல்லையம்மாள் அவர்களுக்கு வீர தமிழச்சி விருது வழங்குவோம் என பதிவிட்டுள்ளார் .


' சன் பிக்ஷர்ஸ் தயாரிப்பில் ரஜினி நடித்து வந்த ‘பேட்ட’படப்பிடிப்பு முடிந்து பேக் அப் ஆனது . இந்த செய்தியை மிக உற்சாகமாக ட்விட் பண்ணியுள்ளார் ரஜினி . ரஜினிகாந்த் தற்போது கார்த்திக் சுப்புராஜ் இயக்கத்தில் ‘பேட்ட’ படத்தில் நடித்து வருகிறார் . அவருடன் விஜய் சேதுபதி , பாபி சிம்ஹா , திரிஷா , சிம்ரன் , இயக்குநர் மகேந்திரன் , இயக்குநர் சசிக்குமார் , ஷாநவாசுதீன் உள்ளிட்டோரும் நடிக்கிறார்கள் . இந்த படத்தின் படப்பிடிப்பு கடந்த ஜூன் மாதம் தொடங்கி டார்ஜிலிங் , டேராடூன் , சென்னை , லக்னோ ஆகிய நகரங்களில் நடைபெற்றது . கடந்த வாரம் ரஜினி மதுரைக்கார இளைஞராக தோன்றும் போஸ்டர் வெளியிடப்பட்டது . பிளாஷ்பேக் காட்சிகளில் இந்த இளமையான தோற்றத்தில் வருகிறார் . இது தொடர்பான காட்சிகள் காசி மற்றும் காசியை சுற்றியுள்ள பகுதிகளில் படமாக்கப்பட்டு வருகிறது . ரஜினி சண்டையிடுவது போன்ற காட்சியும் விஜய்சேதுபதி ஆயுதங்களுடன் ஓடுவது போன்ற காட்சிகளும் படமாக்கப்பட்டது . கடந்த அக்டோபர் 1ம் தேதி தொடங்கிய இறுதி ஷெட்யூல் சுமார் 30 நாட்களுக்கு திட்டமிடப்பட்டு , ரஜினி உட்பட அனைவரும் தீபாவளிக்குத்தான் சென்னை திரும்புவார்கள் என்று சொல்லப்பட்டது . ஆனால் முக்கிய பாத்திரங்களில் நடித்த அனைவருமே சிங்கிள் டேக் ஆர்டிஸ்டுகள் என்பதால் படப்பிடிப்பு திட்டமிடப்பட்டதை விட மிகத்துரிதமாகவே முடிந்தது . இதயும் தனது ட்விட்டில் தெரிவித்துள்ள ரஜினி நேற்று இரவு சென்னை திரும்பினார் .


வேலூர் மாவட்ட ஜெ . தீபா பேரவை ஒருங்கிணைப்பாளர்கள் கூட்டம் திருப்பத்தூரில் உள்ள தனியார் திருமண மண்டபத்தில் நடந்தது . பேரவை நிர்வாகிகள் சக்கரவர்த்தி , பெருமாள் , கோடீஸ்வரன் , அன்பு ஆகியோர் தலைமையில் கூட்டம் நடந்தது . கூட்டத்துக்கு சிறப்பு அழைப்பாளராக ராமச்சந்திரன் கலந்து கொண்டு , பேசினார் . அதில் , தீபா பேரவையில் யாருக்கும் இதுவரை பொறுப்புகள் வழங்கவில்லை . தீபாவின் தலைமையில் அதிமுக செயல்பட வேண்டும் என மதுரை , கரூர் , தேனி , நாமக்கல் , சென்னை , கோவை உள்பட பல்வேறு மாவட்டங்களுக்கு சுற்றுப்பயணம் மேற்கொண்டு , மாவட்டம் முழுவதும் ஒருங்கிணைப்பு பணி செய்து வருகிறோம் . வேலூர் மாவட்டத்தில் தீபா பேரவையில் உறுப்பினராக சேருவதற்கு 1.38 லட்சம் பேர் விண்ணப்பம் செய்துள்ளனர் . அனைத்து மாவட்டங்களையும் சேர்த்து குறைந்தது ஒரு கோடி உறுப்பினர்களுடன் சென்று , தீபாவை நேரில் சந்தித்து , தலைமை ஏற்கும்படி வலியுறுத்துவோம் . இதை தடுக்க அதிமுகவினர் என்ன மிரட்டல் விடுத்தாலும் , நாங்கள் அஞ்சமாட்டோம் . பயப்படவும் மாட்டோம் . தீபா காட்டாற்று வெள்ளம் கிடையாது . அவர் சுனாமியை போன்றவர் . விரைவில் , அனைத்து மாவட்டங்களுக்கும் தீபா சுற்றுப்பயணம் செய்ய இருக்கிறார் . அப்போது , நமது வேலூர் மாவட்டத்துக்கும் வந்து , நம்மை சந்திப்பார் . அப்போது , தீபா பேரவையின் பலத்தை அவருக்கு தெரிவித்து , நமக்கு தலைமையேற்க வேண்டும் என அழைப்பு விடுக்க வேண்டும் என பேசினார் .


பாகிஸ்தான் அணிக்கு எதிரான டி20 போட்டியில் நியூசிலாந்து கேப்டன் கேன் வில்லியம்சன் அபாரமான கேட்ச் ஒன்றை பிடித்துள்ளார் . பாகிஸ்தான் அணி நியூசிலாந்தில் சுற்றுப்பயணம் செய்து ஆடிவருகிறது . முதலில் டி20 தொடர் நடந்துவருகிறது . 3 போட்டிகள் கொண்ட டி20 தொடரின் முதல் போட்டியில் கடைசி ஓவரில் 2 ரன்கள் வித்தியாசத்தில் திரில் வெற்றி பெற்றது பாகிஸ்தான் அணி . 2வது டி20 போட்டி நேற்று நடந்தது . இந்த போட்டியில் டாஸ் வென்று முதலில் பேட்டிங் ஆடிய நியூசிலாந்து அணியில் இந்த முறையும் தொடக்க வீரர் கோலின் முன்ரோ தான் நன்றாக ஆடினார் . முன்ரோவும் கோரி ஆண்டர்சனும் தலா 44 ரன்கள் எடுத்தனர் . அந்த அணியின் கேப்டன் வில்லியம்சன் 37 ரன்கள் எடுக்க , அந்த அணி 20 ஓவர் முடிவில் 153 ரன்கள் எடுத்தது . 154 ரன்கள் என்ற இலக்குடன் களமிறங்கிய பாகிஸ்தான் அணியின் பாபர் அசாம் , ஃபகார் ஜமான் , ஹஃபீஸ் , ஆசிஃப் அலி ஆகிய நான்கு பேரும் சம அளவிலான பங்களிப்பை அளித்ததால் அந்த அணி 19.4 ஓவரில் பெரிய சிரமம் இன்றி 6 விக்கெட்டுகள் வித்தியாசத்தில் வெற்றி பெற்றது . இந்த போட்டியில் பாகிஸ்தான் இன்னிங்ஸின்போது 5வது ஓவரில் அந்த அணியின் தொடக்க வீரர் ஃபகார் ஜமானின் கேட்ச்சை அருமையாக பிடித்தார் நியூசிலாந்து கேப்டன் கேன் வில்லியம்சன் . மிட் ஆஃப் திசையில் ஃபீல்டிங் செய்த வில்லியம்சன் , அவரிடமிருந்து விலகிச்சென்ற பந்தை அருமையாக டைவ் அடித்து கேட்ச் பிடித்தார் . அந்த வீடியோ சமூக வலைதளங்களில் வைரலாகிறது .


வங்கதேச அணி தங்கள் நிலையிலிருந்து பல தூரம் கடந்து வந்திருந்தாலும் அந்த அணியிடம் தோல்வியடைந்தால் இந்திய அணிக்கு அது தர்மசங்கடம்தான் என தினேஷ் கார்த்திக் வெளிப்படையாக தெரிவித்துள்ளார் . இலங்கை முத்தரப்பு டி20 தொடரின் இறுதி போட்டி கொழும்புவில் இன்று இரவு 7 மணிக்கு நடக்கிறது . இந்தியா - வங்கதேச அணிகள் இறுதி போட்டியில் மோதுகின்றன . இந்நிலையில் , இந்த போட்டி குறித்து பேசிய இந்திய வீரர் தினேஷ் கார்த்திக் , இந்தியாவில் கிரிக்கெட்டிற்கு ஏராளமான ரசிகர்கள் உள்ளனர் . இந்தியாவின் முதல் தர அணியானாலும் சரி , 2ம் நிலை அணியானாலும் சரி , வங்கதேசத்துடன் ஆடினால் வெற்றி பெற வேண்டும் . அப்படி வெற்றி பெற்றுவிட்டால் , ஓகே வங்கதேசத்தை வென்றுவிட்டீர்கள் என்பார்கள் . அதே தோற்றுவிட்டால் , வங்கதேசத்திடம் போய் தோல்வியடைந்திருக்கிறீர்கள் . என்ன செய்து கொண்டிருந்தீர்கள் ? என்று தொனியை மாற்றி கேட்பார்கள் . சில முன்னணி வீரர்கள் இல்லை என்றாலும் கடந்த ஓராண்டாக அவர்கள் இருந்த போது எப்படி ஆடினாமோ , அப்படியே ஆடுவோம் . . அது எந்த அணியாக இருந்தாலும் சரி , சிறப்பாக விளையாட வேண்டும் என்றே ரோஹித் வலியுறுத்துகிறார் . துணைக்கண்ட சூழலில் வங்கதேசம் நல்ல அணி . விடாபிடியானவர்கள் என்பதற்கு பெயர் பெற்றவர்கள் . வெற்றி பெற கடினமாக முயற்சி செய்வார்கள் . வங்கதேச அணியின் வளர்ச்சி சிறப்பானது . ஆனாலும் வங்கதேசம் போன்ற அணிகளிடம் தோற்பதை இந்திய ரசிகர்கள் விரும்புவதில்லை என ரசிகர்களின் எண்ணத்தை தினேஷ் கார்த்திக் பிரதிபலித்தார் .


இது நாள் வரை செயல் தலைவராக இருந்த ஸ்டாலின் தற்போது திமுகவிற்கு தலைவராக மாறி இருக்கிறார் . வெளியில் இருந்து பார்க்கும் பலர் வாரிசு அரசியல் என்று இதனை கூறினாலும் ஸ்டாலின் இந்த தலைவர் பதவியை அடைந்திட கடந்து வந்த பாதை அவ்வளவு எளிதானதாக இருக்கவில்லை . ஒரு சாதாரண தொண்டனாக திமுகவிற்கு டன் பங்களிப்பினை தொடங்கிய ஸ்டாலின் இன்று தலைவர் எனும் பதவியை அடையும் வரை ஓடி இருக்கும் அரசியல் ஓட்டம் கொஞ்சம் நீளமானது தான் . கலைஞருக்கு மூன்றாவது மகனாக பிறந்த இவர் எல்லா விதத்திலுமே கொஞ்சம் சிறப்பு தன்மைகள் வாய்ந்தவர் தான் . பொதுவாக கலைஞரின் குடும்பத்தில் எல்லா நபர்களின் பெயருமே தூய தமிழ் பெயராக தான் இருக்கும் ஆனால் ஸ்டாலினின் பெயர் மட்டும் அப்படி இருக்காது . முதலில் ஸ்டாலினுக்கு கலைஞரு சூட்ட இருந்த பெயர் அய்யா துரை என்பது தான் . இந்த பெயரை சூட்ட கலைஞர் விரும்பியதற்கும் ஒரு காரணம் இருந்திருக்கிறது . தந்தை பெரியாருக்கு அய்யா என செல்ல பெயர் உண்டு அந்த பெயரையும் , அண்ணாதுரையில் இருந்து துரை என்பதையும் எடுத்து அய்யாதுரை என்று பெயரிட நினைத்திருக்கிறார் கலைஞர் . ஆனால் ஒரு சமயம் ரஷ்ய புரட்சியாளர் ஸ்டாலினின் மரணத்தை அடுத்து நடந்த நினைவேந்தல் கூட்டத்தில் அவரை பற்றி சிலாகித்து கலைஞர் பேசி கொண்டிருந்திருக்கிறார் . அப்போது தான் அவருக்கு மகன் பிறந்ததாக செய்தி வந்திருக்கிறது . உடனே அவர் அந்த இடத்தில் வைத்தே தன் மகனுக்கு ஸ்டாலின் என பெயர் சூட்டி இருக்கிறார் . இவ்வாறு பிறந்த தினத்தன்றே அவரின் வாழ்க்கை பயணத்தை புரட்சியாளர் ஸ்டாலினின் வழியில் துவங்கி இருக்கிறார் ஸ்டாலின் . புரட்சியாளரும் போராளியுமான ஜோசஃப் ஸ்டாலினை போலவே தான் ஸ்டாலினின் வாழ்க்கை பயணமும் இருந்திருக்கிறது . அதற்கு பின் வரும் சம்பவமே ஒரு நல்ல உதாரணம் என்று கூறலாம் . ஸ்டாலினை கலைஞர் பள்ளியில் சேர்க்க முயன்ற போது அவரது பெயரை காரணம் காட்டி சேர்க்க மறுத்திருக்கின்றனர் பள்ளி நிர்வாகத்தினர் . புரட்சியாளரின் பெயரை வைத்திருக்கிறீர்கள் . இந்த பெயரை வேண்டுமானால் மாற்றி விட்டு வாருங்கள் இங்கே சேர்த்து கொள்கிறோம் என்றும் அப்போது அவர்கள் தெரிவித்திருக்கின்றனர் . பெயரை மாற்ற மறுத்த கலைஞர் பள்ளியை மாற்றி இருக்கிறார் . அதன் பிறகு சென்னை கிறுஸ்தவ கல்லூரியில் இருந்த பள்ளியில் தன் பள்ளி படிப்பை முடித்த ஸ்டாலின் பள்ளி மாணவனாக இருந்த போதே அரசியல் மீது மிகுந்த ஆர்வம் கொண்டிருந்திருக்கிறார் . 1968 ஆம் ஆண்டில் கோபலபுரத்தில் உள்ள அரசியல் ஆர்வம் மிகுந்த இளைஞர்களுடன் இணைந்து இளைஞர் திமுக எனும் அமைப்பினை ஆரம்பித்த ஸ்டாலின் அந்த அமைப்பின் மூலம் அப்பகுதி மக்களுக்கு தொண்டாற்றி இருக்கிறார் . அப்போது அவர் போட்ட பிள்ளையர் சுழி தான் , 1980ல் திமுக அதிகாரப்பூர்வமாக ஆரம்பித்த இளைஞரணியில் அவரை அமைப்பாள ஆக்கியது . 1980ல் திமுகவின் இளைஞரணி முதன்முதலாக மதுரையில் வைத்து தொடங்கப்பட்டது . அதன் பின்னர் அந்த இளைஞரணிக்காக 7 பேர் கொண்ட ஒரு அமைப்பு குழு உருவாக்கப்பட்டது . இந்த அமைப்பு குழுவில் ஸ்டாலினும் ஒரு அமைப்பாளராக நியமிக்கபட்டார் அதன் பின்னர் இந்த இளைஞரணி மூலம் திமுகவிற்காக அவர் எடுத்து செயலாற்றிய மாபெரும் முயற்சிகளின் பயனாக ஸ்டாலின் திமுகவின் மாநில இளைஞரணி செயலாளராக ஆனார் . ஆனால் இதற்கெல்லாம் முன்னதாக அவர் கட்சியில் தன்னை ஒரு அடிப்படை தொண்டனாக இணைத்து கொண்டு , கட்சிக்காக களப்பணிகளை மேற்கொண்டிருக்கிறார் . 1970களில் திமுகவின் வட்ட பிரதினிதியாக முன்னேறிய ஸ்டாலின் கழகத்தின் பேயரால் இளைஞர்களை ஒன்றிணைத்து கொண்டு கட்சி கூட்டங்களை திறம்பட நடத்துவது . கழகத்திற்கான பிரச்சாரத்தில் ஈடுபடுவது போன்ற பணிகளை திறம்பட செய்திருக்கிறார் . தலைவனின் மகன் என்பதற்காக அரசியல் அவருக்கு அவ்வளவு எளிமையானதாக அமைந்துவிடவில்லை . 1975ல் வந்த மிசா சட்டத்தின் கீழ் கைது செய்யப்பட்ட திமுகவினரில் ஸ்டாலினும் ஒருவர் . மிசா சட்டத்தில் கைது செய்யப்பட்டு சிறை சென்ற ஸ்டாலின் அங்கு அடி உதை என சித்ரவதைகளை அனுபவித்திருக்கிறார் . தன்னுடைய அரசியல் திறமைகளை இவ்விதம் பலமுறை கட்சிக்கு உணர்த்தி இருக்கிறர் ஸ்டாலின் . அதிலும் இளைஞரணியின் அலுவலகம் செயல்படுவதற்காக ஸ்டாலின் எடுத்து கொண்ட முயற்சி ஒரு சுவாரஸ்யமான சம்பவமும் கூட . திமுக இளைஞரணிக்காக அறிவகத்தை ஒதுக்கி தரும்படி இளைஞரணி சார்பில் அப்போது கோரிக்கை வைத்திருக்கிறார் ஸ்டாலின் . அதே சமயம் அறிவகத்திற்காக திமுகவின் தொழிலாளர் அணியும் கோரிக்கை வைத்திருக்கின்றனர் . இந்த விஷயத்தில் முடிவெடுத்திடும் முன்னர் ஸ்டாலினின் இளைஞரணிக்கும் , திமுக தொழிலாளர் அணிக்கும் இடையே ஒரு போட்டி வைத்திருக்கிறார் அன்பழகன் . அதன் படி இந்த இரு அணிகளில் யார் கட்சிக்கு 10 லட்சம் ரூபாய் நிதி தருகின்றனரோ அவருக்கு தான் அறிவகம் என கூறி இருக்கிறார் . இந்த சவாலை ஏற்ற ஸ்டாலின் கட்சி தொடர்பான ஒவ்வொரு நிகழ்ச்சிகளிலும் கலந்து கொண்டு இரவு பகல் என பாராது முயற்சி செய்து 11 லட்சம் ரூபாய் நிதி திரட்டி கொடுத்திருக்கிறார் . அசந்து போன அன்பழகன் இளைஞரணிக்கு அந்த இடத்தை கொடுத்திருக்கிறார் . 1980க்கு பிறகு இளைஞரணிக்கு செயலராக நியமிக்க பட்ட ஸ்டாலின் தொடர்ந்து திமுக இளைஞரணியை திறம்பட நடத்தி வந்திருக்கிறார் . தந்தையே மகனை பார்த்து பெருமை கொள்ளும் படியான தருணம் ஒன்று அப்போது சமயத்தில் நிகழ்ந்திருக்கிறது . திமுக இளைஞரணியை மிகவும் திறம்பட நடத்திய ஸ்டாலின் , 1990ல் கலைஞர் ஒருங்கிணைத்து நடத்திய ஐம்பெருவிழாவின் போது திமுக இளைஞரணியினரை இராணுவம் போல சீராக நடைபோட்டு வரும்படி ஒருங்கிணைத்து அந்த இளைஞரணி படையை தலைமை தாங்கி கம்பீரமாக நடைபோட்டு வந்திருக்கிறார் . இதை பார்த்து அசந்து போன பிரதமர் வி . பி . சிங் இந்த ஒருங்கிணைப்பை பாராட்டி இருக்கிறார் . இந்த இளைஞரணியின் செயலாளர் என் மகன் என பெருமையுடன் அப்போது கூறி இருக்கிறார் கலைஞர் . திமுகவில் பல பொறுப்புகளை வகித்த ஸ்டாலின் முதல் முதலாக தேர்தல் களம் கண்டது 1984ல் தான் . சென்னை ஆயிரம் விளக்கு சட்டமன்ற தொகுதியில் முதல் முதலாக போட்டி இட்ட அவர் அதிமுக வேட்பாளரிடம் தோற்றுவிட்டார் . அதன் பிறகு நடைபெற்ற தேர்தலில் வெற்றி பெற்ற அவர் தொடர்ந்து பல முறை ஆயிரம் விளக்கு பகுதியில் நின்றௌ வெற்றி தோல்விகளை மாறி மாறி சந்தித்திருக்கிறார் . அதன் பிறகு 2011 முதல் கொளத்தூர் தொகுதியில் போட்டி இட ஆரம்பித்த ஸ்டாலின் தொடர்ந்து இரு முறையும் வெற்றி பெற்றிருக்கிறார் . 1196 ஆம் ஆண்டு சென்னை மாநகராட்சியின் மேயராக மக்களால் தேர்வு செய்யப்பட்ட ஸ்டாலின் தான் மேயராக இருந்த காலகட்டத்தில் மக்கள் மனம் புரிந்து பல நலதிட்டங்களை செய்திருக்கிறார் . துப்புறவு பணிக்கு முக்கியத்துவம் கொடுத்து நவீனமுறையில் குப்பைகளை அகற்றும் திட்டத்தினை கொண்டு வந்த ஸ்டாலின் மக்கள் மனதில் நல்ல மேயராக பதிய துவங்கினார் . இவர் சென்னை மாநகராட்சியின் மேயராக இருந்த போது தான் சென்னையில் 9 புதிய மேம்பாலங்கள் கட்டப்பட்டன . 18 பூங்காக்கள் நிறுவப்பட்டன . பல பூங்காக்கள் சீரமைக்கப்பட்டன . தொடர்ந்து அவர் செய்த நற்செயல்களின் விளைவாக மீண்டும் சென்னை மேயராக மக்களால் தேர்வு செய்யப்பட்டார் ஸ்டாலின் . ஆனால் இரண்டாவது முறை அரசியல் சூழல் அவருக்கு சாதகமாக இல்லை . அப்போது ஆட்சியில் இருந்த ஜெயலலிதா தலைமையிலான அதிமுக அரசு ஒரு புதிய சட்டத்தை கொண்டுவந்தது . அதன் படி ஒரு நபரால் இரண்டு பதவிகளில் இருக்க முடியாது . ஏற்கனவே எம் . எல் . ஏ பதவியில் இருந்த ஸ்டாலின் இதனால் மேயர் பதவியை துறக்க வேண்டிய சூழல் ஏற்பட்டது . அதன் பிறகு நடைபெற்ற சட்ட மன்ற தேர்தலில் 2006ஆம் ஆண்டில் திமுக ஆட்சிக்கு வந்த போது உள்ளாட்சித்துறை அமைச்சராக நியமிக்கபட்ட ஸ்டாலின் 2011 வர அமைச்சராக பொறுப்பில் இருந்தார் . இந்த இடைப்பட்ட காலத்தில் 2009 ஆம் ஆண்டு கலைஞரின் உடல் நிலையை கருத்தில் கொண்டு பொறுப்பு ஸ்டாலினிடம் தான் அதிகம் இருந்தது அப்போது அவருக்கு துணை முதல்வர் எனும் பதவி வழங்கப்பட்டது . தமிழக அரசியல் வரலாற்றிலேயே முதல் துணை முதல்வர் எனும் பெயரை ஸ்டாலின் இதனால் அடைந்தார் . திமுகவிலும் கூட இவருக்காக தான் செயல் தலைவர் என்ற பதவியே உருவாக்கப்பட்டது . குடும்ப பிரச்சனைகள் அரசியல் தடைகள் என எத்தனையோ பிரச்சனைகள் வந்த போதும் கூட தனக்கு என ஒரு இடத்தை உருவாக்கி கொள்வதில் வல்லவர் ஸ்டாலின் என்பதற்கு இந்த பதவிகளே உதாரணம் . இதுவரை கலைஞரின் கீழ் இருந்து பொறுப்பாக செயல்பட்ட போதே இத்தனை சாதனைகளை செய்திருக்கு ஸ்டாலின் தற்போது முழுமையாக திமுகவின் தலைவராக பொறுப்பேற்றிருக்கிறார் . தான் தலைமை ஏற்றிருந்த இளைஞரணியை எப்படி கம்பீரமாக வழி நடத்தி சென்று கட்சிக்கு பலத்த தூணாக ஆக்கினாரோ , அதே போல கழகத்தினையும் இனி அவர் தலைமை வழி நடத்தும் என பெரும் ஆவல் இப்போது திமுகவினர் இடையே எழுந்திருக்கிறது .


பிரபல தொலைக்காட்சி சேனலான விஜய் டிவியில் ஒளிபரப்பான பிக் பாஸ் நிகழ்ச்சி , தமிழ்நாட்டு மக்கள் மனதில் ஏற்படுத்திய தாக்கங்கள் இப்போது தான் ஓய்ந்திருக்கிறது இந்நிலையில் , மீண்டும் பிக் பாஸ் - 2 நிகழ்ச்சி விரைவில் வெளி வரவிருக்கிறது . இந்த முறை எந்த பிரபலங்களின் தலை எல்லாம் இந்த நிகழ்ச்சியில் உருளப்போகிறதோ ? என தமிழகமே ஆவலுடன் காத்துக்கொண்டிருக்கிறது . சமீபத்தில் கூட பிக்பாஸ் - 2 பிரமோ வெளியாகியது குறிப்பிடத்தக்கது . ஆனால் இதில் கலந்துகொள்ளப்போகும் பிரபலங்கள் யார் ? யார் ? என்பது பற்றிய தகவல்கள் எதுவும் இதுவரை அதிகாரப்பூர்வமாக வெளியாகவில்லை . ஆனாலும் பிக் பாஸ் பரபரப்பு மட்டும் இப்போதே தொடங்கிவிட்டது . இதற்கு அடையாளமாக நடிகை ஸ்ரீ பிரியா ஒரு டிவீட் செய்திருக்கிறார் . சென்ற முறை பிக் பாஸ் குறித்து தனது கருத்துக்களை பதிவு செய்தது போல இம்முறையும் பதிவு செய்யவா என தன் நண்பர்களிடம் அதில் கேட்டிருக்கிறார் ஸ்ரீ பிரியா . சென்ற முறை பிக் பாஸ் நிகழ்ச்சியை , கடுமையாக விமர்சித்த பிரபலங்களில் இவரும் ஒருவர் . ஸ்ரீபிரியா பிக் பாஸ் மட்டுமல்ல பிற தொலைக்காட்சி நிகழ்ச்சிகளையும் , நியாயமான முறையில் விமர்சிப்பவர் என்பது குறிப்பிடத்தக்கது


கிரிக்கெட்டில் எதிரணி வீரர்களை வம்புக்கு இழுத்தும் சீண்டியும் வீழ்த்த முனைவது ஒருவகையான களவியூகம் . அது சில நேரங்களில் பலனளிக்கும் . சில நேரங்களில் அதுவே வினையாக அமைந்துவிடும் . அந்த வகையில் இந்திய அணியின் முன்னாள் கேப்டன் கங்குலியை வம்பிழுக்க நினைத்து இங்கிலாந்து பவுலர் ஸ்டூவர்ட் பிராட் வாங்கிக்கட்டிய சம்பவம் குறித்து பார்ப்போம் . கடந்த 2007ம் ஆண்டு இங்கிலாந்து சென்ற இந்திய அணி 7 போட்டிகள் கொண்ட ஒருநாள் தொடரில் ஆடியது . அந்த தொடரின் முதல் 5 போட்டிகள் முடிவடைந்த நிலையில் , இங்கிலாந்து அணி 3 - 2 என முன்னிலை வகித்தது . தொடரை தக்கவைக்க கண்டிப்பாக வெற்றி பெற்றே தீர வேண்டிய நிலையில் , 6வது ஒருநாள் போட்டியை ஆடியது இந்திய அணி . 6வது போட்டியில் முதலில் பேட்டிங் செய்த இங்கிலாந்து அணி , 50 ஓவர் முடிவில் 316 ரன்கள் எடுத்தது . 317 ரன்கள் என்ற இலக்குடன் களமிறங்கிய இந்திய அணியின் தொடக்க வீரர்கள் சச்சின் டெண்டுல்கர் மற்றும் சவுரவ் கங்குலி ஆகிய இருவரும் சிறப்பாக ஆடினர் . நல்ல தொடக்கத்தை அமைத்து கொடுத்தனர் . முதல் விக்கெட்டை எடுக்க முடியாமல் இங்கிலாந்து பவுலர்கள் திணறினர் . 9வது ஓவரை அப்போதைய இளம் வேகப்பந்து வீச்சாளர் ஸ்டூவர்ட் பிராடிம் கொடுத்தார் இங்கிலாந்து கேப்டன் கோலிங்வுட் . அந்த ஓவரை எதிர்கொண்ட சச்சின் டெண்டுல்கர் , மூன்றாவது பந்தில் சிங்கிள் தட்டினார் . நான்காவது பந்தை எதிர்கொண்ட கங்குலி , பவுண்டரி அனுப்பினார் . அடுத்த இரண்டு பந்துகளிலும் ரன் எடுக்கவில்லை . உடனே கங்குலியை பார்த்து சில வார்த்தைகளை உதிர்த்தார் ஸ்டூவர்ட் பிராட் . இதனால் ஆத்திரமடைந்த கங்குலி , கோபமாக பிராடுக்கு பதிலடி கொடுத்தார் . பிறகு இருவரும் சமாதானப்படுத்தப்பட்டு அனுப்பி வைக்கப்பட்டனர் . அப்போது வர்ணனை செய்த ஹர்ஷா போக்ளே , களத்தில் என்ன நடந்தது என்பதை விவரித்துக்கொண்டிருந்தார் . அப்போது , இதெல்லாம் என்கிட்ட வச்சுகாத . . உன் வியூகம் என்னிடம் பலிக்காது என்று பிராடிற்கு பதிலடி கொடுத்திருக்கலாம் என்று போக்ளே தெரிவித்தார் . இந்த சம்பவத்திற்கு பிறகு 11வது ஓவரை வீசிய பிராடின் பந்தில் சிக்ஸர் அடித்து பதிலடி கொடுத்தார் கங்குலி . அந்த போட்டியில் அரைசதம் கடந்த கங்குலி , பிராடின் பந்தில் பீட்டர்சனிடம் கேட்ச் கொடுத்து அவுட்டானார் . சச்சின் 94 ரன்கள் குவித்து அவுட்டானார் . 49 . 4 ஓவரில் இலக்கை எட்டி 2 விக்கெட்டுகள் வித்தியாசத்தில் இந்திய அணி வெற்றி பெற்றது .


தமிழ் திரையுலகில் லேடி சூப்பர் ஸ்டார் என்கிற மிகப்பெரிய அந்தஸ்தோடு வலம் வந்து கொண்டிருப்பவர் நடிகை நயன்தாரா . தற்போதெல்லாம் நயன்தாரா நடித்தாலே அந்த திரைப்படம் ஹிட் என்கிற நினைத்து கொள்கிறார்கள் ரசிகர்கள் . நயன்தாராவும் ரசிகர்கள் எதிர்ப்பார்ப்பை பொய்யாக்காமல் தான் நடிக்க தேர்வு செய்யும் கதைகளை மிகவும் கவனமாக தேர்வு செய்து வருகிறார் . இவருடைய நடிப்பில் சமீபத்தில் வெளியான நடிப்பில் ' அறம் ' ' கோலமாவு கோகிலா ' , ' இமைக்கா நொடிகள் ' ஆகிய திரைப்படங்கள் நல்ல வரவேற்பை பெற்றது . இந்த நிலையில் நயன்தாராவின் 63வது படத்தை இயக்குனர் சர்ஜுன் இயக்கி வருகிறார் . இவர் லட்சுமி , மா ஆகிய குறும்படங்களை இயக்கியவர் என்பது குறிப்பிடத்தக்கது . இந்த படத்தில் நயன்தாரா , பேய்களை ஆராய்ச்சி செய்யும் வித்தியாசமான கதாப்பாத்திரத்தில் நடித்து வருகிறார் . இந்த நிலையில் இந்த படத்தின் ஃபர்ஸ்ட்லுக் நாளை அதாவாது மாலை 5 மணிக்கு வெளியாகவுள்ளதாக அறிவிக்கப்பட்டுள்ளது . இந்த அறிவிப்பு மூலம் நயன்தாரா . . . . ரசிகர்களுக்கு இன்ப அதிர்ச்சி கொடுத்துள்ளார் .


மலையாளத்தில் 2015 ஆம் ஆண்டு வெளிவந்து மாபெரும் வெற்றி பெற்ற படம் பாஸ்கர் தி ராஸ்கல் . இப்படத்தின் இயக்குனர் சித்திக் , தற்போது தமிழில் பாஸ்கர் ஒரு ராஸ்கல் என்ற பெயரில் தமிழில் இந்த படத்தை ரீமேக் செய்துள்ளார் . பாஸ்கர் ஒரு ராஸ்கல் படத்தில் கதாநாயகனாக அர்விந்த் சாமி நடிக்கிறார் . இவருக்கு ஜோடியாக அமலாபால் நடிக்கிறார் . இவர்களுடன் நாசர் , சூரி , ரோபோ சங்கர் , ரமேஷ் கண்ணா , சித்திக் , மாஸ்டர் ராகவ் , பேபி நைனிகா ஆகியோருடன் , மிரட்டலான வில்லன் வேடத்தில் பாலிவுட் நடிகர் அஃப்தாப் ஷிவ்தசானி நடித்துள்ளார் . அம்ரேஷ் இசையமைத்துள்ள இந்த படத்திற்கு விஜய் உலகநாத் ஒளிப்பதிவு செய்துள்ளார் . இந்தப் படத்துக்கு ரமேஷ் கண்ணா வசனம் எழுதியுள்ளார் . ஆக்ஷன் மற்றும் காதலை மையமாக கொண்ட பாஸ்கர் ஒரு ராஸ்கல் திரைப்படம் பேமிலி ஆடியன்ஸ் மட்டுமில்லாமல் அனைத்து ரசிகர்களளையும் கவரும் வகையில் ஒரு கமர்ஷியல் படமாக உருவாகியுள்ளது . ' பரதன் பிலிம்ஸ் ' இப்படத்தின் விநியோக உரிமையைக் கைப்பற்றியுள்ளது . இப்படத்தை ‘ஹர்ஷினி மூவீஸ்’ நிறுவனம் தயாரித்துள்ளது . ' பரதன் பிலிம்ஸ் ' இப்படத்தினை தமிழகம் முழுவதும் வருகின்ற மார்ச் 29 முதல் ரிலீஸ் செய்ய உள்ளது என படக்குழுவினர் தெரிவித்துள்ளனர் .


தமிழகத்தில் இருந்துதான் சிஸ்டத்தை சரி செய்ய வேண்டியுள்ளது என்றும் , கமலுடன் இணைந்து பணியாற்றுவது குறித்து காலம்தான் பதில் சொல்லும் என்று நடிகர் ரஜினிகாந்த் கூறியுள்ளார் . 20 வருடங்களுக்கு மேலாக அரசியலுக்கு வருவார் . . . வருவார் . . . என்று எதிர்பார்க்கப்பட்ட நடிகர் ரஜினிகாந்த் , ஒரு வழியாக கடந்த வருடம் டிசம்பர் 31 ஆம் தேதி , தான் அரசியலுக்கு வந்து விட்டதாகவும் , தனிக்கட்சி தொடங்கி வருகிற சட்டமன்ற தேர்தலில் 234 தொகுதிகளிலும் போட்டியிடப் போவதாகவும் அறிவித்தார் . மேலும் ரசிகர்களையும் , மக்களையும் ஒன்றிணைக்கும் நோக்கில் ”ரஜினி மக்கள் மன்றம்” என்ற செயலியையும் தொடங்கி விறுவிறுப்பாக அரசியல் பணிகளை செய்து வருகிறார் . முதலில் தமிழகத்தில் சிஸ்டத்தை சரி செய்ய வேண்டியுள்ளது என்று நடிகர் ரஜினிகாந்த் கூறியுள்ளர் . அவர் இன்று செய்தியாளர்களைச் சந்தித்தார் . அப்போது , அவரிடம் சிஸ்டம் இந்தியாவில் சரியில்லையா ? தமிழகத்தில் சரியில்லையா ? என்று செய்தியாளர்கள் கேள்வி எழுப்பினர் . அதற்கு பதிலளித்த ரஜினி , முதலில் தமிழகத்தில் சிஸ்டத்தை சரி செய்ய வேண்டியுள்ளது என்றார் . கமலுடன் இணைந்து பணியாற்றுவது குறித்த கேள்விக்கு , காலம்தான் பதில் சொல்லும் என்று கூறினார் . முன்னதாக நடிகர் கமல் ஹாசன் கூறும்போது , ரஜினியும் - நானும் இணைந்து செயலாற்றுவது குறித்து காலம்தான் பதில் சொல்லும் என்று கூறியிருந்தார் . இந்த நிலையில் , நடிகர் ரஜினியும் அது போன்ற பதிலைக் கூறியுள்ளார் . உள்ளாட்சி மற்றும் நாடாளுமன்ற தேர்தல் போட்டியிடுவது பற்றி உரிய நேரத்தில் முடிவு செய்யப்படும் என்று ரஜினிகாந்த் கூறினார் .


இங்கிலாந்துக்கு எதிரான முதல் இரண்டு டெஸ்ட் போட்டிகளிலுமே இந்திய அணி தோல்வியடைந்த நிலையில் , மூன்றாவது போட்டிக்கான இந்திய அணி குறித்த முன்னாள் வீரர்களின் பரிந்துரை தொடர்பான ஒரு தகவல் கிடைத்துள்ளது . இந்திய அணி சொதப்பலான பேட்டிங்கின் காரணமாக இங்கிலாந்துக்கு எதிரான முதல் இரண்டு டெஸ்ட் போட்டிகளிலுமே தோல்வியடைந்தது . முதல் போட்டியில் விராட் கோலியை தவிர வேறு யாரும் சரியாக பேட்டிங் ஆடவில்லை . இரண்டாவது போட்டியில் யாருமே சரியாக ஆடவில்லை . லார்ட்ஸ் மைதானத்தில் நடந்த இரண்டாவது போட்டியில் ஆடுகளத்தின் தன்மையை நன்றாக பயன்படுத்தி பந்துவீசிய ஆண்டர்சன் மற்றும் பிராடின் பந்துவீச்சை சமாளிக்க முடியாமல் இந்திய வீரர்கள் விக்கெட்டுகளை பறிகொடுத்தனர் . நீண்ட இடைவெளிக்கு பிறகு இந்திய டெஸ்ட் அணியில் ஆட வாய்ப்பு பெற்ற தினேஷ் கார்த்திக் , அதை சரியாக பயன்படுத்தி கொள்ளவில்லை . முதல் போட்டியின் முதல் இன்னிங்ஸில் டக் அவுட்டான தினேஷ் , இரண்டாவது இன்னிங்ஸில் 20 ரன்கள் எடுத்தார் . இரண்டாவது போட்டியில் இரண்டு இன்னிங்ஸ்களிலும் சேர்த்தே வெறும் 4 பந்துகளை எதிர்கொண்டு 1 ரன் மட்டுமே எடுத்தார் . மொத்தமாக ஆடிய 4 இன்னிங்ஸ்களில் இரண்டில் டக் அவுட் . தினேஷ் கார்த்திக்கால் வலைப்பயிற்சியின் போது கூட பந்துகளை அடிக்க முடியவில்லை எனவும் இனிவரும் போட்டிகளில் தினேஷ் கார்த்திக்கை நீக்கிவிட்டு ரிஷப் பண்ட்டை சேர்க்க வேண்டும் எனவும் கங்குலி தெரிவித்திருந்தார் . எனினும் ரிஷப் பண்ட் சேர்க்கப்படுவதற்கான வாய்ப்பு குறைவே என்ற தகவல் கிடைத்துள்ளது . ஏனெனில் லார்ட்ஸ் மைதானத்தில் தினேஷ் கார்த்திக் மட்டும் திணறவில்லை . ஒட்டுமொத்த இந்திய அணியுமே திணறியது . மேலும் என்னதான் நல்ல வீரராக இருந்தாலும் , இங்கிலாந்து சூழலில் டெஸ்ட் போட்டியில் ஆடுவது எளிதான காரியம் அல்ல . மேலும் விக்கெட் கீப்பிங்கை பொறுத்தமட்டில் தினேஷ் கார்த்திக் நல்ல அனுபவம் மிக்கவர் . விக்கெட் கீப்பிங்கில் கேட்ச்களை விட்டுவிடக்கூடாது . டெஸ்ட் போட்டிகளில் கேட்ச்களை விடாமல் பிடிப்பது முக்கியம் . அதனால் ரிஷப் பண்ட்டை விட தினேஷ் கார்த்திக்கிற்கே முன்னுரிமை அளிக்கப்படும் எனவும் ரிஷப் பண்ட் சேர்க்கப்படுவது சந்தேகம்தான் எனவும் தகவல் கிடைத்துள்ளது .


அதிமுக தலைமை அலுவலகத்தில் நேற்று திறக்கப்பட்ட முன்னாள் முதலமைச்சர் ஜெயலலிதாவின் சிலையில் மாற்றம் கொண்டு வரப்படும் என்று மீன் வளத்துறை அமைச்சர் ஜெயக்குமார் கூறியுள்ளார் . மறைந்த முதலமைச்சர் ஜெயலலிதாவின் சிலை , அவரது பிறந்தநாளான நேற்று அதிமுக தலைமை அலுவலகத்தில் திறந்து வைக்கப்பட்டது . இதனை முதலமைச்சரும் , துணை முதலமைச்சரும் திறந்து வைத்தனர் . இந்த நிலையில் , அதிமுக அலுவலகத்தில் திறந்து வைக்கப்பட்ட ஜெயலலிதாவின் சிலை , அவரைப்போலவே இல்லை என்று சமூக வலைத்தளங்களில் பதிவிட்டு வருகின்றன . அதிமுக தலைமை அலுவலகத்தில் திறந்து வைக்கப்பட்டுள்ள ஜெயலலிதாவின் சிலை , இந்த சாயலில் உள்ளது ! அவரைப்போல் உள்ளது ! என்று விமர்சனம் செய்து வருகின்றனர் . அதிமுக தலைமை அலுவலகத்தில் திறந்து வைக்கப்பட்டுள்ள ஜெயலலிதாவின் சிலை , இந்த சாயலில் உள்ளது ! அவரைப்போல் உள்ளது ! என்று விமர்சனம் செய்து வருகின்றனர் . இது குறித்து நேற்று கருத்து தெரிவித்த அமைச்சர் ஜெயக்குமார் , ஜெ . வின் சிலையை வளர்மதி போன்றோருடன் ஒப்பிடுகிறார்கள் . மனசாட்சி இல்லாத மிருகங்கள்தான் ஜெ . வின் புதிய சிலையை விமர்சிப்பார்கள் என்று கடுமையாக கூறியிருந்தார் . இந்த நிலையில்ஜெயலலிதாவின் சிலையில் மாற்றம் செய்யப்பட உள்ளதாக இன்று ஜெயக்குமார் கூறியுள்ளார் . அமைச்சர் ஜெயக்குமார் , சென்னையில் செய்தியாளர்களைச் சந்தித்தார் . அப்போது பேசிய அவர் , அதிமுக தலைமை அலுவலகத்தில் வைக்கப்பட்டுள்ள ஜெயலலிதாவின் சிலையில் மாற்றம் கொண்டு வரப்படும் என்று கூறினார் . இதற்காக சிலையை செய்த ஸ்தபதி மீண்டும் அழைக்கப்பட உள்ளார் .


கோலிவுட்டில் முன்னனி நடிகராக இருப்பவர் தல அஜித் . இவருடன் நடக்க பல முன்னணி நடிகைகள் போட்டி போட்டு கொண்டிருக்கின்றனர் என்பது அனைவரும் அறிந்தது தான் . இப்படி இருக்க ஒரு நடிகை அஜித்துடன் ஜோடியாக நடிக்க மாட்டேன் என கூறியுள்ளது அனைவரையும் அதிர்ச்சியாக்கி உள்ளது . இவருடன் நடிக்க மறுப்பது யார் என்றால் . . . . ? அஜித் மனைவி ஷாலினியின் தங்கை ஷாமிலி தான் . இவர் அஜித் - ஷாலினியின் திருமணத்திற்கு பின்னர் மேல் படிப்புக்காக சிங்கப்பூர் சென்றுவிட்டார் . படிப்பு முடிந்த பின் அங்கேயே செட்டிலாகி விடலாமா அல்லது இந்தியாவுக்கு சென்று நடிக்கலாமா என யோசித்தவர் . இந்தியாவிற்க்கு வந்து ஷாமிலிக்கு வீர சிவாஜி படத்தில் நடிக்க வாய்ப்பு வந்தது . ஏற்கனவே விக்ரம் பிரபு தங்கை மற்றும் அவரது வீட்டில் பழகியிருந்ததாலும் நடிப்பதற்கு எளிதாக இருந்ததாலும் . கதை பிடித்ததால் நடிக்க ஒப்புக்கொண்டேன் என கூறியுள்ளார் . மேலும் அஜித்துக்கு ஜோடியாக நடிக்க வாய்ப்பு கிடைத்தால் அதை ஏற்பீர்களா ? என்ற கேள்விக்கு , பதில் அளித்துள்ள ஷாமிலி , அஜித் எனது அண்ணன் மாதிரி என்றும் . அவருடன் முக்கிய வேடங்களில் நடிக்க வாய்ப்பு கிடைத்தால் மட்டுமே நடிப்பேன் , கண்டிப்பாக ஜோடியாக நடிக்க மாட்டான் என கூறியுள்ளார் .


தன் கிரிக்கெட் வாழ்க்கையில் ஒரே ஒரு பவுலர் பந்துவீச்சை மட்டுமே எதிர்கொள்ள தான் பயந்திருப்பதாக இந்திய கிரிக்கெட் அணியின் அதிரடி ஆட்டக்காரர் வீரேந்திர சேவாக் தெரிவித்துள்ளார் . துணிச்சலான கிரிக்கெட் வீரர்களை பட்டியலிட்டால் அதில் முதலாவதாக வீரேந்திர சேவாக் பெயரை குறிப்பிடலாம் . போட்டியின் முதல் பாலை கூட எவ்வித தயக்கமும் இன்றி சிக்சருக்கு தூக்கி அடிப்பது இவரது வழக்கம் . அதே போல் தான் 99 ரன்களில் இருந்தாலும் கூட சதம் அடிக்க வேண்டும் என்கிற எண்ணம் இல்லாமல் பந்து வீச்சாளரை நிலைகுலைய வைக்க சிக்சருக்கு பறக்க விடுவதும் சேவாக் பழக்கம் . வேகப்பந்து வீச்சுக்கு சாதகமான நியூசிலாந்து , ஆஸ்திரேலியா மைதானங்களில் அந்நாட்டு வேகப்பந்து வீச்சாளர்களை சேவாக் கதறவிட்ட வரலாறு உண்டு . ஒரு நாள் போட்டிகளில் இரட்டை சதம் மட்டும் அல்லாமல் டெஸ்ட் போட்டிகளில் முச்சதம் அடித்து இந்திய ரசிகர்களின் மனதில் நீங்கா இடம் பிடித்தவர் சேவாக் . டெஸ்ட் போட்டிகளை கூட டி20 கிரிக்கெட் போல ஆடக்கூடியவர் . களத்தில் சேவாக் இருக்கும் போது ஆஸ்திரேலியாவின் மெக்ராத் கூட பந்து வீச தயங்கியது உண்டு என்று சொல்வார்கள் . அப்படிப்பட்ட சேவாக்கையே ஒரு பந்து வீச்சாளர் அச்சுறுத்தியுள்ளார் . அவர் யாரென்று தற்போது சேவாக் கூறியுள்ளார் . யுசி பிரவுசர் நடத்திய நிகழ்ச்சி ஒன்றில் உங்களை மிகவும் பயமுறுத்திய பந்து வீச்சாளர் யார் என்று கேள்வி கேட்கப்பட்டது . இந்த கேள்விக்கு சற்றும் தயங்காமல் பாகிஸ்தானின் சோயப் அக்தர் என்று பதில் அளித்தார் சேவாக் . சோயப் அக்தர் பந்து தான் எப்போது நம் தலையில் படும் , எப்போது நம் கால்களை பதம் பார்க்கும் என்று தெரியாது என சேவாக் கூறினார் . இதனால் சோயப் அக்தர் பந்து வீச்சை எதிர்கொள்ள எப்போதுமே தனக்கு பயம் இருந்ததாகவும் சேவாக் தெரிவித்தார் . அதே சமயம் சோயப் அக்தர் பந்து வீச்சை சிக்சருக்கு பறக்கவிடும் போது தனக்கு அலாதியான மகிழ்ச்சி கிடைக்கும் என்றும் சேவாக் மனம் விட்டு பேசியுள்ளார் .


முதலமைச்சர் ஜெயலலிதா உடல் நலக்குறைவு குறித்து , முகநூல் மூலம் அவதூறு பரப்பிய மேலும் ஒருவர் கைது செய்யப்பட்டுள்ளார் . முதலமைச்சர் ஜெயலலிதா உடல் நலக்குறைவு குறித்து முகநூலில் வதந்தி பரப்பிய துத்துக்குடி மளிகைக்கடைக்காரரை , சைபர் கிரைம் போலீசார் கைது செய்தனர் . முதலமைச்சர் ஜெயலலிதா உடல்நல குறைவால் , சென்னை ஆயிரம் விளக்கு கிரீம்ஸ் ரோட்டில் உள்ள அப்பல்லோ மருத்துவமனையில் கடந்த 22ம் தேதி அனுமதிக்கப்படட்டார் . அவருக்கு லண்டன் டாக்டர் ரிச்சர்ட் ஜான்பீலே , டெல்லி எய்ம்ஸ் மருத்துவமனை டாக்டர்கள் குழுவினர் திவிர சிகிச்சை அளித்து வருகின்றனர் . இதையொட்டி , அதிமுக அமைச்சர்கள் , நிர்வாகிகள் , தொண்டர்கள் என லட்சக்கணக்கானோர் தமிழகம் முழுவதும் உள்ள கோயில்களில் பூஜை , பரிகாரங்கள் , யாகங்கள் வளர்த்து , முதலமைச்சர் ஜெயலலிதா பூரண குணமடைய வேண்டும் என பிரார்த்தனை செய்து வருகின்றனர் . இதற்கிடையில் , மத்திய அமைச்சர்கள் மற்றும் பல்வேறு மாநிலங்களில் இருந்து ஏராளமான அரசியல் கட்சி தலைவர்கள் , சென்னை அப்பல்லோ மருத்துவமனைக்கு சென்று , முதலமைச்சர் ஜெயலலிதா உடல் நலம் பற்றி விசாரித்து செல்கின்றனர் . இந்நிலையில் விஷமிகள் பலர் , முதலமைச்சர் ஜெயலலிதா குறித்து , முகநூல் மூலம் அவதூறு பரப்பி வருகின்றனர் . அவர்களை , போலீசார் வழக்குப்பதிவு செய்து , கைது செய்யும் நடவடிக்கையில் ஈடுபட்டு வருகின்றனர் . இந்நிலையில் , முதல்வர் ஜெயலலிதா உடல் நலம் குறித்து முகநூல் மூலம் அவதூறு பரப்பியதாக தூத்துக்குடி விவேகானந்தர் நகரை சேர்ந்த மளிகை கடைக்கார் சகாயம் என்பவரை , சைபர் கிரைம் போலீசார் அதிரடியாக கைது செய்தனர் . அவரை சென்னைக்கு கொண்டு வருகின்றனர் . அதிமுக தொழில்நுட்ப பிரிவை சேர்ந்த நிர்வாகி ஒருவர் கொடுத்த புகாரின்பேரில் போலீசார் நடவடிக்கை எடுத்ததாக கூறப்படுகிறது . முதல்வர் ஜெயலலிதா குறித்து அவதூறு பரப்பி இதுவரை 7 பேர் கைது செய்யப்பட்டனர் . தற்போது , 8வது நபர் சிக்கியது குறிப்பிடத்தக்கது .


விராலிமலை தொகுதி காலி…அமைச்சர் விஜய பாஸ்கரை கலாய்த்து வரும் பொது மக்கள் . . அதிமுகவில் தற்போது நடைபெற்ற வரும் அதிகாரச் சண்டையில் சசிகலாவா ? அல்லது ஓபிஎஸ் சா ? என இரு தரப்பினர் பிரிந்து நின்று செயல்பட்டு வருகின்றனர் . சசிகலாவுக்கு ஆதரவாக பாண்டியராஜனைத் தவிர அனைத்து அமைச்சர்களும் செயல்பட்டு வருகின்றனர் . ஆட்சி அமைக்க ஆளுநர் அனைத்தால் அறுதிப் பெரும்பான்மையை நிரூபிக்க அமைச்சர்கள் உள்ளிட்ட அனைத்து எம்எல்ஏக்களும் கூவத்துர் ரிசர்ட்டில் கடந்த 7 நாட்களாக வெளியில் எங்கும் செல்லாமல் தங்கியுள்ளனர் . ஆனால் இவர்களைத் தேர்ந்தெடுத்த பொது மக்கள் சசிகலாவை வுரும்பவில்லை என்பதால் , தங்கள் எம்எல்ஏக்களை ஓபிஎஸ் பக்கம் வரச் சொல்லி வற்புறுத்தி வருகின்றனர் . இதனால் அதிர்ச்சி அடைந்துள்ள அமைச்சர்களும் எம்எல்ஏக்களும் மதில் மேல் பூனை போல் செய்வதறியாது திகைத்து வருகின்றனர் . இந்நிலையில் புதுக்கோட்டை மாவட்டம் விராலிமலை தொகுதி எம்எல்ஏ வும் அமைச்சருமான விஜய பாஸ்கரை அத்தொகுதி மக்கள் கலாய்த்து வருகின்றனர் . இவர் குறித்து டுவிட்டர் , முகப்புத்தகம் போன்ற சமூக வலைத் தளங்களில் விஜய பாஸ்கரை தகுதி நீக்கம் செய்ய வேண்டும் என்று தேர்தல் ஆணையத்துக்கு கோரிக்கை விடுத்துள்ளனர் . மக்கள் மனதைப் புரிந்து கொள்ளாமல் பணம் ஒன்றையே குறிக்கோளாக கொண்டிருக்கும் இவரை தேர்தல் ஆணையம் தகுதி நீக்கம் செய்ய வேண்டும் என வலியுறுத்தியுள்ளனர் . இதன் உச்சகட்டமாக தற்போது விராலிமலை தொகுதி காலியாக உள்ளது என்றும் அமைச்சர் மீதுள்ள தங்கள் வெறுப்பை வெளிப்படுத்தியுள்ளனர் . இந்த வாட்ஸ்அப் மெஸ்சேஜ் வைரலாக பரவி வருகிறது .


பாலிவுட் சூப்பர் ஸ்டார்களில் ஒருவரான ஷாரூக் கானுக்கு அண்மைக் காலமாக பெரிதாக சொல்லிக் கொள்ளும்படியான படங்கள் எதுவும் வெளியாகவில்லை . இதனால் அவர் நடித்துள்ள ஜீரோ படத்திற்கு பெரும் எதிர்பார்ப்பு நிலவுகிறது . அறிவியல் புனைவுக் கதையான இதில் மறைந்த நடிகை ஸ்ரீதேவியும் நடித்துள்ளார் . தனு வெட்ஸ் மனு ரிட்டர்ன்ஸ் , ராஞ்சனா உள்ளிட்ட படங்களை இயக்கிய ஆனந்த் எல் . ராய் இப்படத்தை இயக்கியுள்ளார் . இதில் ஷாரூக் கான் தனித்துவமான கதாப்பாத்திரத்தில் நடித்துள்ளதால் எதிர்பார்ப்பு எகிறியுள்ளது . இந்தப் படம் டிசம்பரில் திரைக்கு வரும் என அறிவிக்கப்பட்டுள்ளது . இந்த நிலையில் ஷாரூக் கான் நடிக்கவுள்ள புதிய திரைபடத்தின் ஆர்வமூட்டும் தகவல்கள் வெளியாகியுள்ளன . அவருடைய அடுத்த படம் இந்தியாவின் முதல் விண்வெளி வீரரான ராகேஷ் சர்மாவின் வாழ்க்கை வரலாற்றுப் படம் ஆகும் . இந்தப் படத்தில் ராகேஷ் சர்மாவின் கதாப்பாத்திரத்தில் ஷாரூக் கான் நடிக்கவுள்ளார் . போபால் எக்ஸ்பிரஸ் படத்தை இயக்கிய மகேஷ் மத்தாய் தான் ஷாரூக் கானை அடுத்து இயக்கவுள்ளார் . இந்தப் படத்திற்கு முதலில் சல்யூட் என்று பெயர் சூட்டப்பட்டுள்ளதாக தகவல் வெளியானது . ஆனால் புதிய படத்தின் பெயர் சல்யூட் அல்ல ஷாரே ஜஹான் சே அச்சா என்பது தான் என்று தற்போது கூறப்படுகிறது . பிரபல நடிகை பூமி பட்னேகர் தான் இப்படத்தில் ஷாரூக் கானின் ஜோடி என்று கூறப்படுகிறது . ராய் கபூர் ஃபிலிம்ஸ் நிறுவனம் இந்தப் படத்தை தயாரிக்கவுள்ளது . 2019ஆம் ஆண்டு பிப்ரவரி மாதம் படப்பிடிப்பு தொடங்கும் என்று எதிர்பார்க்கப்படுகிறது . இதற்கான அதிகாரப்பூர்வ அறிவிப்புவிரைவில் வெளியாகும் என்று தகவல் வெளியாகி உள்ளது .


ஆஸ்திரேலிய ஓபன் டென்னிஸ் போட்டியில் ஆடவர் ஒற்றையர் 2 - ஆவது சுற்றில் உலகின் 117 - ஆம் நிலை வீரரான உஸ்பெகிஸ்தானின் டெனிஸ் இஸ்டோமினிடம் , நடப்புச் சாம்பியனான செர்பியாவின் நோவக் ஜோகோவிச்சுக்கு அதிர்ச்சித் தோல்வி கண்டார் . இருவருக்கும் இடையே விறுவிறுப்பாக 4 மணி 48 நிமிடங்களுக்கு நடைபெற்ற ஆட்டத்தின் முடிவில் 7 - 6 ( 8 ) , 5 - 7,2 - 6,7 - 6 ( 5 ) , 6 - 4 என்ற செட் கணக்கில் ஜோகோவிச்சை வீழ்த்தினார் டெனிஸ் . முன்னதாக , டிசம்பரில் நடைபெற்ற ஆசிய வைல்ட் கார்டு போட்டியில் வென்றதன் மூலம் முக்கியச் சுற்றுக்கு முன்னேறியுள்ள டெனிஸ் , உலகின் 2 - ஆம் நிலை வீரரான ஜோகோவிச்சை கிராண்ட்ஸ்லாம் போட்டியில் வீழ்த்தியுள்ளார் . கடந்த 2008 - க்குப் பிறகு கிராண்ட்ஸ்லாம் போட்டியிலிருந்து ஜோகோவிச் இவ்வாறு ஆரம்பத்திலேயே வெளியேறுவது இது முதல் முறையாகும் . முன்னதாக , 2008 - ஆம் ஆண்டு விம்பிள்டன் டென்னிஸ் போட்டியின் 2 - ஆவது சுற்றில் ரஷியாவின் மராட் சஃபின் , ஜோகோவிச்சை வெளியேற்றியிருந்தார் . கடந்த 7 ஆண்டுகளில் தரவரிசையில் முதல் 100 இடங்களுக்கு வெளியே இருக்கும் வீரர்களிடம் ஜோகோவிச் தோல்வியை சந்திப்பது இது 2 - ஆவது முறையாகும் . முன்னதாக , கடந்த ஆண்டு ரியோ ஒலிம்பிக் போட்டியில் உலகின் 145 - ஆவது நிலை வீரரான ஆர்ஜென்டீனாவின் ஜுவான் மார்டின் டெல் போட்ரோவிடம் ஜோகோவிச் தோல்வியை தழுவியிருந்தார் . வெற்றி குறித்துப் பேசிய டெனிஸ் , " இது எனக்கு மிகப்பெரிய வெற்றியாகும் . இதன்மூலம் ஜோகோவிச் போன்ற பெரிய வீரர்களுக்கு நிகராகவும் விளையாட இயலும் என்பதை என்னால் உணர முடிகிறது . ஜோகோவிச்சின் இந்த தோல்விக்காக வருந்துகிறேன் . அவருக்கு எதிரான இந்த ஆட்டத்தில் மிகச் சிறப்பாக ஆடினேன் . உண்மையில் , எனது ஆட்டம் எனக்கே ஆச்சரியத்தை அளித்தது ' என்றார் . இஸ்டோமின் தனது 3 - ஆவது சுற்றில் , போட்டித் தரவரிசையில் 30 - ஆவது இடத்தில் இருக்கும் ஸ்பெயினின் பாப்லோ கரேனோ பஸ்டாவை சந்திக்கிறார் .


வெஸ்ட் இண்டீஸுக்கு எதிரான நான்காவது ஒருநாள் போட்டியில் ரோஹித் சர்மா அபாரமாக ஆடி சதம் விளாசி ஆடிவருகிறார் . இந்தியா - வெஸ்ட் இண்டீஸ் அணிகளுக்கு இடையே மும்பையில் நடந்துவரும் நான்காவது ஒருநாள் போட்டியில் டாஸ் வென்ற இந்திய அணி பேட்டிங் ஆடிவருகிறது . தொடக்க வீரர்கள் ரோஹித்தும் தவானும் சிறப்பாக தொடங்கினர் . எனினும் அது நீடிக்கவில்லை . 40 பந்துகளில் 38 ரன்கள் எடுத்த நிலையில் தவான் , கீமோ பாலின் பவுலிங்கில் ஆட்டமிழந்தார் . இதையடுத்து இந்திய அணியின் கேப்டனும் ரன் மெஷினுமான விராட் கோலி , 16 ரன்களில் ரோச்சின் பந்தில் விக்கெட் கீப்பரிடம் கேட்ச் கொடுத்து ஆட்டமிழந்தார் . இதையடுத்து ரோஹித்துடன் ராயுடு ஜோடி சேர்ந்தார் . இந்த ஜோடி விக்கெட்டை விட்டுக்கொடுக்காமல் அதேநேரத்தில் அவ்வப்போது பவுண்டரிகளையும் விளாசி ரன்களை சேர்த்துவருகிறது . சிறப்பாக ஆடிய ரோஹித் சர்மா ஒருநாள் கிரிக்கெட்டில் தனது 21வது சதத்தை பூர்த்தி செய்தார் . சதமடித்த பிறகும் ரோஹித் சர்மா நிதானமாகவே ஆடிவருகிறார் . 33 ஓவருக்கே இந்திய அணி 200 ரன்களை கடந்துவிட்டது ; ரோஹித்தும் சதமடித்துவிட்டார் . ரோஹித்துக்கு ஒத்துழைப்பு கொடுத்து ராயுடுவும் சிறப்பாக ஆடிவருகிறார் . ராயுடு அரைசதம் கடந்துவிட்டார் . ரோஹித் சர்மா களத்தில் நிலைத்துவிட்டால் பின்னர் அவரை வீழ்த்துவது என்பது கடினம் . அதனால்தான் நிதானமாக தொடங்கி நேரம் எடுத்து சதம் விளாசினாலும் , மூன்று இரட்டை சதங்களை அவரால் அடிக்க முடிந்தது . தொடக்கத்திலேயே ரோஹித்தை வீழ்த்தாவிட்டால் எதிரணிக்கு ஆபத்து . அதுவும் அவர் சதமடித்துவிட்டால் அவ்வளவுதான் ; சொல்லவே தேவையில்லை . இன்றைய போட்டியில் 35 ஓவருக்கு உள்ளாகவே சதத்தை பூர்த்தி செய்துவிட்டார் . எனவே இன்னிங்ஸின் கடைசி நேரத்தில் அடித்து நொறுக்கி அடுத்த இரட்டை சதம் அடித்தாலும் ஆச்சரியப்படுவதற்கில்லை . அதனால் வெஸ்ட் இண்டீஸ் அணி மிரண்டுதான் போயுள்ளது .


நடிகை ஸ்ரீதேவி மரணம் குறித்து முழுமையான விசாரணை முடியும் வரையில் அவரது உடலை ஒப்படைக்க முடியாது என துபாய் அரசு கடுமையாக தெரிவித்துள்ளது . அவரது சாவில் மர்மம் இருப்பதால் அனைத்துத் தரப்பினரையும் விசாரிக்க வேண்டும் என அரசு வழக்கறிஞர் தெரிவித்துள்ளார் . ஹிந்தி திரைப்படங்களில் கதாநாயகியாக நடித்து லேடி சூப்பர் ஸ்டாராக திகழ்ந்தவர் நடிகை ஸ்ரீதேவி . தனது கணவரின் உறவினர் வீட்டு திருமணத்துக்காக துபாய் சென்ற அவர் பாத்ரூமில் உள்ள பாத் டப்பில் தண்ணீரில் மூழ்கி உயிரிழந்தார் . மேலும் நடிகை ஸ்ரீதேவி குடிபோதையில் இருந்தாகவும் கூறப்படுகிறது . முதலில் அதிதீவிர மாரடைப்பால் ஸ்ரீதேவி இறந்ததாக கூறப்பட்ட நிலையில் பிரேத பரிசோதனை அறிக்கை வேறு விதமாக வந்தது . இது தொடர்பாக அவரது கணவரிடம் நடத்தப்பட் விசாரணையில் போலீசார் திருப்தி அடையவில்லை என கூறப்படுகிறது . இதைத் தொடர்ந்து ஸ்ரீதேவியின் உடலை மும்பை கொண்டு வருவதற்கு முன் துபாய் அரசின் சட்டப்பூர்வ நடவடிக்கைகள் தற்போது மேற்கொள்ளப்பட்டு வருகின்றன . இந்நிலையில் , ஸ்ரீதேவியின் உடலை ஒப்படைப்பதற்கு முன் மேலும் விசாரணை நடத்தப்பட வேண்டியுள்ளது என்றும் அதுவரை உடலை ஒப்படைக்க முடியாது என்று துபாய் அரசு வழக்கறிஞர் திட்டவட்டமாக தெரிவித்துள்ளார் . துபாய் போலீஸ் இந்த வழக்கை பொது வழக்காக மாற்றியுள்ளது என்றும் வழக்கமாக இது போன்ற வழக்குகளில் பின்பற்றப்படும் நடைமுறையே இதிலும் பின்பற்றப்படுகிறது என்றும் போலீசார் தெரிவித்துள்ளனர் . Dubai Policeشرطة دبي ✔ @ DubaiPoliceHQ Replying to @ DubaiPoliceHQ # DubaiPolice has transferred the case to # Dubai Public Prosecution , which will carry out regular legal procedures followed in such cases . 2 / 2 5 : 29 PM - Feb 26,2018 இது தொடர்பான அனைத்து சட்ட நடவடிக்கைகளும் இன்று அல்லது நாளைக்குள் முடிக்கப்பட்டு விடும் என்றும் துபாய் அரசு தெரிவித்துள்ளது .


ஆஸ்திரேலியா , நியூசிலாந்து , இங்கிலாந்து அணிகளுக்கு இடையேயான முத்தரப்பு டி20 தொடர் நியூசிலாந்தில் நடந்துவருகிறது . இத்தொடரின் 5 போட்டியில் நியூசிலாந்து - ஆஸ்திரேலியா அணிகள் மோதின . இந்த போட்டியில் முதலில் பேட்டிங் செய்த நியூசிலாந்து அணி , மார்டின் கப்டிலின் அபார சதத்தால் 243 ரன்களை குவித்தது . 20 ஓவரில் 244 என்ற கடின இலக்குடன் களமிறங்கிய ஆஸ்திரேலிய அணி , அபாரமாக ஆடி 18.5 ஓவரிலேயே இலக்கை எட்டியது . சர்வதேச டி20 போட்டியில் வெற்றிகரமாக சேஸ் செய்யப்பட்ட அதிகபட்ச ஸ்கோர் இதுதான் . இந்த போட்டியில் , சுவாரஸ்யமான சம்பவம் ஒன்று நடந்தது . நியூசிலாந்து அணியின் பேட்டிங்கின்போது , 18வது ஓவரை பில்லி ஸ்டேன்லேக் வீசினார் . அந்த ஓவரின் 5வது பந்தை நியூசிலாந்தின் மார்க் சேப்மேன் எதிர்கொண்டார் . பவுன்சராக வந்த அந்த பந்து , சேப்மேனின் ஹெல்மெட்டில் அடித்து ஹெல்மெட் ஸ்டம்பில் விழுந்தது . இதனால் சேப்மேன் அவுட்டானார் . இப்படியாக ஹிட் விக்கெட் முறையில் இதற்கு முன்னதாக நியூசிலாந்தில் ஆடம் பரோன் மற்றும் இங்கிலாந்தின் கெவின் பீட்டர்சன் மட்டுமே அவுட்டாகியுள்ளனர் . அந்த வரிசையில் தற்போது சேப்மேனும் இணைந்துள்ளார் .


பிரபல தொலைக்காட்சியில் , நடிகை ராதிகா இரட்டை வேடத்தில் நடித்து வரும் வாணி ராணி என்கிற சீரியல் ஒளிபரப்பாகி வருகிறது . இந்த சீரியலில் ' குழந்தையை கடத்துவது ' , ' கூடவே இருந்து குழிப்பறிப்பது ' , ' பழிவாங்குவது ' என வில்லி வேடத்தில் நடித்து வருபவர் நடிகை ' சபீதா ராய் ' . இந்நிலையில் இந்த சீரியலை தயாரித்து வரும் ராடான் நிறுவனத்தின் , மேலாளருடன் இரண்டு நாட்கள் அவரது வீட்டில் தங்கி குஜாலாக இருந்ததாக கூறப்படுகிறது . தற்போது ராடான் நிறுவனத்தின் மேலாளர் சுகுமாரனின் , மனைவி மற்றும் குழந்தைகள் , கோடை விடுமுறைக்காக வெளியூர் சென்ற நேரத்தில் , இதுபோன்ற தகாத செயலில் ஈடுபட்டுள்ளார் சுகுமாரன் . தனிமையில் இருந்த இவர்கள் இருவருக்கும் இடையே நடு இரவில் பணம் சம்பந்தமாக வாக்குவாதம் ஏற்பட்டுள்ளது , ஒரு கட்டத்தில் வாக்குவாதம் முற்றி அடி , தடி , உதை என அவர் வீடு வாசலில் பெரிய ரணகளமே நடந்துள்ளது . இது குறித்து சபீதா ராய் கூறுகையில் , தனக்கு பணம் தருவதாக கூறி வீட்டிற்கு அழைத்து சென்று தன்னிடம் கில்மாவாக இருந்து விட்டு , காசு கேட்டால் கழுத்தை பிடித்து வெளியே தள்ளிவிட்டார் . இதனை தான் தட்டி கேட்டபோது , அது சண்டையாக மாறி அவர் என்னை தாக்கியதால் நானும் அவரை தாக்கினேன் என கூறினார் . இந்த சண்டையின் போதும் இருவரும் செம போதையில் இருந்தது குறிப்பிடத்தக்கது .


வரவர தமிழ்ராக்கர்ஸ்காரன்களின் குறும்பு எல்லை கடந்து போய்க்கொண்டிருக்கிறது . ஆட்டைக்கடித்து மாட்டைக்கடித்து தற்போது லேட்டஸ்டாக விஜய் பட பாட்டையும் கடிக்க ஆரம்பித்துவிட்டார்கள் . யெஸ் நேற்று சர்கார் படத்தின் டிராக் லிஸ்ட்டை சன் பிக்சர்ஸ் ட்விட்டரில் வெளியிட்டது . அந்த ட்வீட் வெளியான அதே வேகத்தில் அனைத்து பாடல்களையும் வெளியிட்டுவிட்டது தமிழ் ராக்கர்ஸ் . முன்பெல்லாம் படங்களை மட்டும் சுட்டு தயாரிப்பாளர்களின் வயிற்றெரிச்சலைக் கொட்டியதோடு நில்லாமல் , பாடல்களில் அதுவும் சன்பிக்ஷர்ஸ் அரும்பாடுபட்டு , ரசிகர்களுக்கு போட்டியெல்லாம் நடத்தி பில்ட் அப் தந்துகொண்டிருந்த நிலையில் , தமிழ்ராக்கர்ஸின் இந்த அசால்ட்டு சேது’ செயல் அவர்களை அதிர்ச்சிக்குள்ளாக்கியுள்ளது . சன் பிக்ஷர்ஸின் தற்போதைய ஆஸ்தான நடிகரான ரஜினி தலைமையில் இன்று மாலை இசை வெளியீட்டு விழா நடக்க உள்ள நிலையில் நேற்றே அந்த பாடல்களை தமிழ் ராக்கர்ஸில் இருந்து பலரும் டவுன்லோடு செய்துவிட்டனர் . சர்கார் பாடல்கள் வெளியான சிறிது நேரத்தில் தமிழ் ராக்கர்ஸ் இணையதளம் முடக்கப்பட்டது . அடங்குவார்களா ? இதையடுத்து சில நிமிடங்களிலேயே மெட்ராஸ் ராக்கர்ஸ் என்ற இணையதளத்தில் அந்த 5 பாடல்களும் வெளியிடப்பட்டன . ஸோ இன்றைய பாடல் வெளியீடு என்பது வெறும் சம்பிரதாயம்தான் . ’சர்க்கார்’ படத்தில் ஏ . ஆர் . ரகுமான் ஒரு பாடல் கூட பாட வாய்ப்பு தராத சோகத்தில் சோர்ந்து போயிருந்த விஜய் ரசிகர்களின் வெந்த புண்ணில் இப்படி வேல் பாய்ச்சலாமா தமிழ்ராக்கன்ஸ் ?


நடிகை என நினைத்து பேயை துரத்திய மொட்டை ராஜேந்திரன் . . . படக்குழு அதிர்ச்சி . . ! பேய் படத்தில் நடித்த மொட்டை ராஜேந்திரன் பேயை துரத்திக்கொண்டு சுடுகாடு வரை ஓடிய சம்பவம் படக்குழுவினரை அதிர்ச்சி அடைய செய்துள்ளது எஸ் . ஏ . ஆனந்த் இயக்கி உள்ள காமெடி கலந்த பேய் படம் தான் மோகனா . இந்த பட கதைப்படி , இறந்த ஒருவரின் ஆவி கல்யாணி நாயரின் உடம்புக்குள் நுழைந்து விடும் . மொட்டை ராஜேந்தர் பண்ணையாளராக நடித்துள்ளார் இந்த படத்தில் பவர் ஸ்டாரும் நடிக்கிறார் . கதைக்கு ஏற்றபடி ஒருகாட்சி எடுக்க திட்டமிடப்பட்டு அதற்கான ஏற்பாடுகள் செய்யப்பட்டு உள்ளது அப்போது கல்யாணி நாயர் மீது ஆசைப்பட்டு அவரை மொட்டை ராஜேந்திரன் துரத்தி செல்ல வேண்டும் என்பது தான் காட்சி மொட்டை ராஜேந்தர் , கல்யாணி நாயரை துரத்தி உள்ளார் . . . கொஞ்ச தூரம் நிற்காமல் போகவே பின்னாடியே ஓடி உள்ளார் மொட்டை ராஜெந்திரன் . . . . பிறகு தான் அவருக்கு தெரியவந்துள்ளது அது சுடுகாடு என . . . . கல்யாணி நாயர் என நினைத்து ஓடி வந்த மொட்டை ராஜேந்தருக்கு பேரதிர்ச்சி தான் மிச்சம் . . . . . காரணம் அந்த நேரத்தில் , கல்யாணி நாயர் படக்குழுவினருடன் இருந்துள்ளார் . அதே போன்று , கால்யாணி நாயர் உடம்புக்குள் ஒரு இறந்து போன பெண்ணின் ஆவி நுழைந்து பவர் ஸ்டாரையும் மிரட்டி உள்ளதாக கூறப்படுகிறது இதன் காரணமாக படக்குழு அதிர்ச்சி அடைந்துள்ளனர் .


கொல்கத்தா , முதல் மூன்று ஆட்டங்களில் தோல்வியடைந்த கோவா அணி , டெல்லி அணியுடன் நடந்த போட்டியில் முட்டி மோதி டிராவில் கொண்டுவந்து விட்டது . 3 - வது இந்தியன் சூப்பர் லீக் ( ஐ . எஸ் . எல் . ) கால்பந்து போட்டியில் கொல்கத்தாவில் ஞாயிற்ருக் கிழமை இரவு நடந்த 15 - வது லீக்கில் அட்லெடிகோ டீ கொல்கத்தாவும் , எப் . சி . கோவாவும் மோதின . விறுவிறுப்பான இந்த ஆட்டம் 1 - 1 என்ற கோல் கணக்கில் டிராவில் முடிந்தது . கொல்கத்தா அணியில் 6 - வது நிமிடத்தில் சமீக் டோட்டி கோல் அடித்தார் . கோவா அணியில் 77 - வது நிமிடத்தில் கிடைத்த பெனால்டி வாய்ப்பை கோன்ஸலேஸ் கோலாக்கினார் . 4 - வது ஆட்டத்தில் ஆடிய கொல்கத்தா அணி சந்தித்த 3 - வது டிரா இதுவாகும் . அதே சமயம் தனது முதல் 3 ஆட்டங்களில் தோல்வி கண்டிருந்த கோவா அணி இந்த சீசனில் முதல்முறையாக தோல்வியில் இருந்து தப்பித்து இருக்கிறது . புனேயில் இன்று இரவு 7 மணிக்கு நடக்கும் ஆட்டத்தில் புனே சிட்டி - கேரளா பிளாஸ்டர்ஸ் அணிகள் மோதுகின்றன .


காஷ்மீரில் 8 வயது சிறுமி கோவிலுக்குள் வைத்து கூட்டு பாலியல் வன்புணர்வுக்கு ஆளான நிலையில் எனக்கு தேசிய விருது அறிவிக்கப்பட்டதில் மகிழ்ச்சி இல்லை என்றும் , இதய்காகா நான் வெட்கி , வேதனைப்படுகிறேள் என்றும் நடிகை பார்வதி தெரிவித்துள்ளார் . மலையாளத்தில் டேக் ஆப் என்ற படத்தில் சிறப்பாக நடித்ததற்காக நடிகை பார்வதிக்கு சிறப்பு தேசிய விருது அறிவிக்கப்பட்டுள்ளது . இதுபோல விருது கிடைத்த பலரும் மகிழ்ச்சியும் , விருதுக்கு தேர்ந்தெடுத்த நடுவர்களுக்கு நன்றியும் தெரிவித்து பேட்டி அளித்தனர் . ஆனால் நடிகை பார்வதி இதற்கு நேர்மாறாக கருத்து தெரிவித்துள்ளார் . தேசிய விருது கிடைத்ததற்காக நடுவர்களுக்கு நன்றி சொல்ல விரும்பவில்லை என்று டுவிட்டரில் கருத்து பதிவிட்டுள்ளார் . அதில் , நான் இந்தியன் , நான் வெட்கப்படுகிறேன் , காஷ்மீரில் கோவிலுக்குள் 8 வயது சிறுமி பாலியல் பலாத்காரம் செய்யப்பட்டு கொலையுண்டுள்ளார் . உத்தரபிரதேசத்தில் உண்ணா பாலியல் பலாத்கார சம்பவமும் அவமானமாக இருக்கிறது என்று கூறப்பட்டிருந்தது . பார்வதியின் டுவிட்டர் பதிவு குறித்த தகவல் வெளியானதும் , பலரும் அவரது கருத்தை அறிந்து கொள்ள பார்வதியின் டுவிட்டர் பக்கத்தை திறந்து பார்த்தனர் . அங்கு பார்வதி சில வாசகங்கள் அடங்கிய பிரசுரத்தை கையில் பிடித்த படி , காட்சி அளித்தார் . தேசிய விருது கிடைத்ததில் , மகிழ்ச்சி அடையாமல் நாட்டில் நடந்த பாலியல் வன்கொடுமை சம்பவங்களுக்கு எதிராக கருத்து பதிவிட்ட நடிகை பார்வதிக்கு சமூக ஆர்வலர்கள் வாழ்த்துக்களை தெரிவித்து வருகின்றனர் .


தமிழ் திரையுலகின் கனவுக்கன்னியாக ஒரு காலத்தில் வலம் வந்தவர் நடிகை சிம்ரன் . அதன் பிறகு திருமணம் குழந்தை என சிலகாலம் திரைத்துறையில் இருந்து விலகி இருந்த இவர் , தற்போது மீண்டும் நடிக்கத்தொடங்கி இருக்கிறார் . காலாவிற்கு பிறகு கார்த்திக் சுப்புராஜ் இயக்கத்தில் , ரஜினி நடித்துக் கொண்டிருக்கும் படத்தில் கூட , இவர் தான் ரஜினிக்கு ஜோடி என்று கூறப்பட்டிருக்கிறது . இந்நிலையில் சமீபத்தில் இவரை கூறித்து ஒரு வதந்தி பரவ தொடங்கி இருக்கிறது . நாளை முதல் பிக் பாஸ் நிகழ்ச்சி விஜய் தொலைக்காட்சியில் ஒளிபரப்பாக இருக்கிறது . இந்த நிகழ்ச்சியில் யார் யாரெல்லாம் கலந்து கொள்ளப் போகிறார்கள் ? என இணையதளத்தில் ஒரு பட்டியல் உலா வருகிறது . இதில் சிம்ரனின் பேயரும் இருக்கிறது . இதே போல லஷ்மி ராய் பெயரும் இருந்தது அதற்கு அவர் விஜய் டிவியை கடுமையாக திட்டி , டிவிட்டரில் பதிவிட்டிருந்தார் . அதே போல இப்போது சிம்ரனும் ஒரு பதில் அளித்திருக்கிறார் . < blockquote class = " twitter - tweet " data - lang = " en " > < p lang = " en " dir = " ltr " > I am quiet surprised myself , to know that I am a participant of some show . < br > Good job on the photoshopped morphed photos 😁😁😁 Up to my knowledge I don’t remember doing any television program recently or in the near future . Kindly make note of it . Thank you < / p > & mdash ; Simran ( @ SimranbaggaOffc ) < a href = " https : / / twitter . com / SimranbaggaOffc / status / 1007847134119333888 ? ref _ src = twsrc % 5Etfw " > June 16,2018 < / a > < / blockquote > < script async src = " https : / / platform . twitter . com / widgets . js " charset = " utf - 8 " > < / script > அதில் ”பிக் பாஸில் நான் கலந்து கொள்ளப்போவதாக , இணையத்தில் உலா வரும் படங்களை பார்க்கும் போது , எனக்கே ஆச்சரியமாக இருக்கிறது . எனக்கு தெரிந்தவரை நான் எந்த நிகழ்ச்சியிலும் கலந்து கொள்ளும் எண்ணத்தில் இல்லை . என்பது தான் உண்மை . என் ஃபோட்டோவை நன்றாக மார்ஃபிங் செய்து இணையத்தில் வரும் பிக் பாஸ் செய்திகளில் போட்டிருக்கிறார்கள்” என சிம்ரன் தனது டிவிட்டர் பதிவில் தெரிவித்திருக்கிறார் .


சல்மான்கானுடன் ‘வீர்காடி’ என்ற படத்தில் நாயகியாக நடித்துள்ள பூஜா தட்வால் காசநோய் தாக்கி மும்பையில் உள்ள ஆஸ்பத்திரியில் அனுமதிக்கப்பட்டு உள்ளார் . அவரது உடல் நிலை மோசம் அடைந்ததால் கணவரும் , குடும்பத்தினரும் மருத்துவமனையில் விட்டு விட்டு சென்று விட்டதால் பூஜா தட்வால் டி குடிக்கக் கூட பணம் இல்லாமல் தவித்தார் . தனது நிலை குறித்து பேசி வீடியோ ஒன்றை பூஜா தட்வால் சமூக வலைத் தளத்தில் வெளியிட்டார் . அதில் 6 மாதங்களுக்கு முன்பே தனக்கு காசநோய் வந்துவிட்டது என்றும் , சல்மான்கானிடம் உதவி பெற முயற்சித்தேன் . ஆனால் அவரை தொடர்புகொள்ள முடியவில்லை என பேசியிருந்தார் . இந்த வீடியோவை பார்த்ததும் இந்தி நடிகர் ரவி கிஷன் அவருக்கு உதவ முன்வந்தார் . தனது உதவியாளர்களை உடனடியாக ஆஸ்பத்திரிக்கு அனுப்பி பண உதவி செய்துள்ளார் . வேற்றுக்கிரக வாசிகளிடம் இருந்து மனிதர்களை காப்பாற்றும் விஞ்ஞானி சிவா ! பொன்ராம் இயக்கத்தில் ‘சீமராஜா’ படத்திற்கு பிறகு சிவகார்த்திகேயன் அடுத்ததாக , ரவிக்குமார் இயக்கத்தில் நடிக்க இருக்கிறார் . ஸ்டூடியோஸ் தயாரிக்கும் இந்த படத்திற்கு ஏ . ஆர் . ரகுமான் இசையமைக்க இருக்கிறார் . இந்த நிலையில் , சிவகார்த்திகேயன் ஜோடியாக ரகுல் ப்ரீத்தி சிங் ஒப்பந்தமாகி இருப்பதாக நேற்று அதிகாரப்பூர்வமாக அறிவிக்கப்பட்டது . “இன்று நேற்று நாளை” என்ற ‘டைம் மிஷின்’ சம்பந்தப்பட்ட படத்தை இயக்கிய ரவிக்குமார் , தற்போது விஞ்ஞானி தொடர்பான கதையை இயக்குகிறார் . வேற்றுக்கிரக வாசிகளிடம் இருந்து மனிதர்களை காப்பாற்றும் விஞ்ஞானி கதை . எனவே , இந்த படத்திற்காக சிவகார்த்திகேயன் விஞ்ஞானி ‘கெட் - அப்’ - பில் நடிக்கிறார் . இப்படத்திற்கு எ . ஆர் . ரஹ்மான் இசையமைக்கிறார் .


இந்திய அணியின் கேப்டனாக இருந்த டோனி ஒருநாள் மற்றும் டி - 20 போட்டியிலிருந்து விலகுவதாக அறிவித்திருந்தார் . இதையடுத்து புதிய அகேப்டனை தேர்வு செய்யும் கூட்டம் நடந்தது . இதில் ஏற்கெனவே எதிர்பார்த்தபடி விராட் கோலி ஒருநாள் போட்டி மற்றும் டி - 20 அணிக்கு கேப்டனாக நியமிக்கப்பட்டுள்ளார் . கேப்டன் பதவிலிருந்து விலகிய டோனி விக்கெட் கீப்பராக நீடிப்பார் என்று அறிவிக்கப்ட்டுள்ளார் . இங்கிலாந்துடன் 3 ஒரு நாள் போட்டி ஒரு டி - 20 போட்டியில் இந்தியா விளையாடவுள்ளது . ஒருநாள் போட்டிக்கான அணி : விராட் கோலி ( கேப்டன் ) டோனி ( விக்கெட் கீப்பர் ) லோகேஷ் ராகுல் ஷிகர் தவான் மனிஷ் பாண்டே கேதர் யுவராஜ் சிங் அஜின்கியா பாண்டியா அஷ்வின் ரவீந்த்ர ஜடேஜா மிஸ்ரா பூம்ரா புவனேஸ்வர் குமார் உமேஷ் யாதவ் ஆகியோர் அடங்கிய அணி அறிவிக்கப்பட்டுள்ளது .


அசர வைக்கும் 105 வயது முதியவரின் சாதனை ! பிரான்ஸ் நாட்டில் நடத்தப்பட்ட சாதனை நிகழ்ச்சியில் , 105 வயது முதியவர் 22 கிலோ மீட்டர் தொலைவை , 1 மணி நேரத்தில் சைக்கிள் மூலம் கடந்து அனைவரது கவனத்தையும் ஈர்த்துள்ளார் . " சாதிக்க வயது தடையில்லை " என்பதையும் அவர் நிரூபித்துக் காட்டியுள்ளார் . பிரான்ஸைச் சேர்ந்த ராபர்ட் மார்சண்ட் என்பவர் , சைக்கிள் ஓட்டுவதில் மிகுந்த ஆர்வம் கொண்டவர் . 105 வயது ஆகும் நிலையிலும் சாதனை படைக்க ஆர்வம் கொண்டிருந்தார் . சைக்கிள் மூலம் நீண்ட தூரத்தை கடக்க விரும்பியவர் , அதற்கான முயற்சியிலும் ஈடுபட்டார் . பாரீஸ் அருகே ஒரு விளையாட்டு மைதானத்தை தேர்வு செய்த அவர் , ஏராளமான பார்வையாளர்கள் முன்னிலையில் , அவர் களமிறங்கினார் . ஓடு தளம் பதிக்கப்பட்ட பாதையில் மிக விரைவாக அவர் சைக்கிளை செலுத்தினார் . 1 மணி நேரத்தில் அவர் 22.5 கிலோ மீட்டர் தூரத்தை கடந்து பலரையும் வியப்பில் ஆழ்த்தினார் . அப்போது அங்கு கூடியிருந்த நூற்றுக்கணக்கானோர் கைதட்டி ஆரவாரம் செய்து அவருக்கு பாராட்டு தெரிவித்தனர் . 1911 - ம் ஆண்டில் பிறந்த இவர் , தனது 14 வயதில் மோட்டார் சைக்கிள் ஓட்ட பழகினார் . பின்னர் தனது 67 வது வயதில் சைக்கிள் ஓட்டுவதில் ஆர்வம் காட்டினார் . 2012 - ம் ஆண்டில் அதாவது தனது 100 - வது வயதில் 4 மணி 17 நிமிடம் 27 வினாடிகளில் 100 கிலோ மீட்டர் தூரம் சைக்கிள் ஓட்டி ஏற்கெனவே சாதனை படைத்திருப்பது குறிப்பிடத்தக்கது .


மதுசூதனன் மீதான மோசடி புகாரை ஊதிப் பெரிதாக்க முயற்சி செய்த காரணத்தினால் தான் ஆர் . கே . நகரில் தினகரனுக்கு மரண பயத்தை காட்டி அனுப்பியுள்ளனர் . ஏற்கனவே மதுசூதனன் அமைச்சராக இருந்த போது போலி ஆவணங்கள் மூலம் தனது மனைவி பெயரில் வீட்டு வசதி வாரிய குடியிருப்பை பெற்ற புகார் உள்ளது . இந்த புகாரில் இப்போது இல்லை என்றாலும் என்றாவது ஒரு நாள் மதுசூதனுக்கு நிச்சயம் சிக்கல் ஏற்பட வாய்ப்பு உள்ளது . இந்த நிலையில் மதுசூதனன் தன்னிடம் பணம் வாங்கிக் கொண்டு ஏமாற்றிவிட்டதாக பெண் ஒருவர் பரபரப்பு புகார் தெரிவித்தார் . இந்த புகாரை ஜெயா பிளஸ் தொலைக்காட்சி மீண்டும் மீண்டும் ஒளிபரப்பியது . நகர் சென்ற டி . டி . வி தினகரனை நோக்கி கற்களும் , செருப்புகளும் வீசப்பட்டன . இதுநாள் வரை ஆர் . கே . நகருக்கு தினகரன் சென்று திரும்பும் போதெல்லாம் ஒரு 20 அல்லது 30 பேர் திரண்டு எதிர்ப்பு தெரிவிப்பார்கள் . கடந்த முறை தினகரன் தொகுதிக்கு சென்ற போது எதிர்ப்பு தெரிவித்த ஒரு சிலரை அவரது ஆதரவாளர்கள் நய்யப்புடைத்து அனுப்பினர் . இதனால் இந்த முறை தொகுதிக்கு செல்லும் போது பெரிய அளவில் எதிர்ப்பு இருக்காது என்று தினகரன் கருதினார் . ஆனால் தினகரன் தொகுதிக்குள் நுழையும் வரை பெரிய அளவில் மதுசூதனன் ஆட்கள் கூடவில்லை . ஆனால் தினகரன் கான்வாய் தொகுதிக்குள் வந்ததும் ஆங்காங்கே பிரிந்திருந்த மதுசூதனன் ஆட்கள் சுமார் 500 பேர் ஒரே இடத்தில் கூடினர் . இது குறித்து முன்கூட்டியே அறிந்திருந்த காவல்துறை கூடுதல் போலீசாரை வரவழைத்து மதுசூதனன் ஆட்களை தடுத்து நிறுத்தி வைத்திருந்தது . ஆனால் ஏற்கனவே திட்டமிட்டபடி மதுசூதனன் ஆட்கள் ஏராளமான கற்கள் மற்றும் செருப்புகளை வைத்துக் கொண்டு காத்திருந்தனர் . தினகரன் கார் உள்ளே நுழைந்ததும் சரமாரியாக கற்கள் வீசப்பட்டன . திடீரென வானத்தில் இருந்து கற்கள் மழை பொழிந்தது போல் தினகரன் மற்றும் அவருடன் வந்த கார்கள் மீது கற்கள் படபடவென விழுந்தன . இதனால் காருக்குள் இருந்த தினகரனே ஒரு நிமிடம் ஆடிப்போனார் . பின்னர் தான் கற்கள் வீசப்பட்டதை அறிந்து துணிந்து உள்ளே சென்றுள்ளார் தினகரன் . ஆனால் சுமார் 500 பேர் திரண்டு எதிர்ப்பார்கள் என்று தினகரன் சிறிதுகூட எதிர்பார்க்கவில்லை . மேலும் படபடவென பெரிய பெரிய கற்கள் திடீரென கார் மீது விழுந்ததில் தினகரனுக்கு நிச்சயம் உயிர் போய் உயிர் வந்திருக்கும் என்று சிரிக்கிறார்கள் மதுசூதனன் ஆட்கள் . இதெற்கல்லாம் காரணம் மதுசூதனனுக்கு எதிரான புகாரை ஜெயா பிளஸ் பெரிதுபடுத்துவது தான் என்று சொல்லப்பட்டது . இதனை உறுதிப்படுத்தும் வகையில் செய்தியாளர்களிடம் பேசிய தினகரனும் , கற்களை வீசியது மதுசூதனன் ஆட்கள் தான் என்றார் . மேலும் அவர் மீதான புகாரை தங்கள் தொலைக்காட்சி பெரிதுபடுத்துவதால் தன்னை அச்சுறுத்தி பார்க்க மதுசூதனன் முயல்வதாதகவும் கூறியுள்ளார் . ஆனால் இந்த மிரட்டல்களுக்கு எல்லாம் தான் பயப்படப்போவதில்லை என்றும் தினகரன் கூறினார் . இருந்தாலும் திடீரென 500 பேர் திரண்டது , கல்வீச்சு போன்றவற்றால் தினகரன் சற்று பதற்றத்துடன் தான் இருந்தார் .